Easo plazako lurra dantzagune bihurtu dute breakdance dantzariek — dantzan.eus\nHemen zaude: Hasiera › Hemeroteka › Easo plazako lurra dantzagune bihurtu dute breakdance dantzariek\nEaso plazako lurra dantzagune bihurtu dute breakdance dantzariek\nFrantzia, Katalunia, Venezuela, Espainia zein Euskal Herriko breakdance dantzariek bat egin dute gaur arratsaldean, Easo plazan. Izan ere, Dantza Hirian jardueraren barnean, I. Breakdance lehiaketa antolatu dute, eta 14 taldetan banatutako 40 dantzari baino gehiagok erritmoa eta bizia eman diote Amarari, bertako lurra dantzagune bihurtuz. Ikusleek ere ez dute hutsik egin, eta dantzarien abileziak jarraitzeaz gain, txalo eta oihuekin giroa berotu dute lehia iraun duen bitartean, hau da, pare bat orduz.\nBilboko Invertek jarri dio ahotsa lehiari; eta aurkezle lana egiteaz gain, rapeatzen ere aritu da. Espainiako breakdance txapelketako txapeldun ordea da Invert bera, eta munduko freestile rankingaren barnean dago. Musika, berriz, Zaragozako Lady Funkek jarri du, eta epai mahaia, Kadoer, Chey eta Albertop Rockek osatu dute. Dantzarien orijinaltasuna, erritmoa eta energia hartu dituzte kontutan epai-mahaikideek, eta gehienetan irabazlea garbi izan duten arren, batzuetan zalantzaren bat ere izan dute.\nLehenengo bi kanporaketa jokatu dituzte, taldeak binaka atera dira plaza erdigunera, eta bata bestearen aurka aritu dira, aurrez aurre. Lehenengo kanporaketan partaide bakoitzak aukera bat izan du, eta koreografiarik egin gabe euren abileziak erakutsi behar izan dituzte. Hala, 14 taldetatik 8k egin dute aurrera, eta ondoren, bigarren kanporaketa jokatu dute, orduan bai, koreografiekin, eta horrela, talde garailea erabaki bitarte. Talde txapeldunak 1.000 euro irabazi ditu, eta bigarrenak, 500 euro.\nBreakdancea izan da nagusi Easo plazan. (Argazkia: E. Zabala)


T-festa (Art T-shirt Festival) izenekoaren hirugarren edizioa Donostiako Tabakalera kultura garaikidearen nazioarteko zentroan izan zen 2016ko uztailaren 15, 16 eta 17an. Hautatutako 30 artista eta kolektibok kamiseten gainean egindako proposamen artistikoak erakutsi zituzten erakusketa eta showroom banatan. Horrekin batera, programazio … Continue reading →\nItziar Okarizen performanceen sail bat da Ametsen egunkaria. Testu baten, ametsen egunkariko laburpen baten zatikako irakurketa da. Testuaren eta bokalizazioaren arteko espazioaren ikerketa; kontatutako amets bat, artistaren gorputzetik igarotzean aldatua; errepikatuz eta kenduz sortutako esperientzia. Irakurketa bakoitzean, ametsaren zati bat … Continue reading →\ntestua: Maria Ptqk. Urtarrilaren 17an, Andrea Alvarado Vives, Blanca Mir eta Mirena Ossorno Bulbasaur fanzine feministaren sortzaileek T-festaren gonbita jaso zuten aurkezpen bikoitza egiteko: fanzinearen 4. zenbakia, batetik, eta Mirena Ossornok jaialdirako berariaz diseinatutako kamiseta, bestetik. Abagunea da, beraz, haien … Continue reading →\nUrtarrilaren 30ean, ostiralarekin, 19:00etan, T-festa OPENen edizio honetako hirugarren lankidetzaren aurkezpena izango dugu. Kamiseta bat prestatu dugu Azucena Vieites artistarekin, eta Puerta espazioan aurkeztuko dugu (Zabalbide kalea 17, Bilbo). Oso tarte atsegina igaroko dugu hizketan, kamiseta hau egiteko prozesua hizpide … Continue reading →\nUrtarrilaren 17an, larunbatarekin, 18:30ean, T-festa OPENen edizio honetako bigarren lankidetzaren aurkezpena izango dugu. Kamiseta bat prestatu dugu Fanzine Bulbasaur neskekin, eta Puerta espazioan aurkeztuko dugu (Zabalbide kalea, 17, Bilbo). Kamisetak, fanzineak eta autoedizioa, larunbat arratsaldean ondo-ondo pasatzeko. Lankideak: Eusko Jaurlaritza … Continue reading →\nOstiral honetan, abenduak 19, gaueko 8-retan PUERTA-n (Zabalbide 17, Bilbo) Gema Intxaustik T-festa-rekin batera diseñatutako kamiseta aurkeztuko dugu. Bestealdetik, Gema izango da gurekin bere obraren inguruan ibilbide bat azaltzeko. Benetan interesgarria! Kolaboratzaileak: Sormen Lantegiak eta Bilbotex. Gema Intxausti, Gernika 1966. … Continue reading →


Lekittarra Elecnorrek ez du parte hartuko plantillan duen COVID-19 kasuengatik\nTalde bizkaitarrak ez du Bilbon parte hartuko bere taldean bi kasu positibo ezagutu eta gero\n11 traineru lehiatuko dira gaur arratsaldean Bilbon jokatuko den Eusko Label Ligako estropadan. Lekittarra Elecnorrek taldearen inguruan bi kasu positibo ezagutu ditu COVID-19rekin, eta horregatik ez dute parte hartuko gaur arratsaldeko XII. Bandera de Bilbao – Bilboko Bandera.\nBizkaiko taldeak bi positibo jakinarazi ditu bere taldearen, eta haren inguruan daudenen artean. Taldekideek konfinatuta egin behar dute Osakidetzako miaketa-unitateak haien egoera zehaztu arte, eta Osasun Ministerioak indarrean duen jarduera-protokoloan araututakoari jarraituz. Hori dela eta, berrogeialdian izango dira taldekideak haien egoera zehaztu arte.


Olarro Egunean lan egiteko deia egin zaie herriko talde eta elkarteei - Baleike.eus\nOlarro Egunean lan egiteko deia egin zaie herriko talde eta elkarteei\nBaleike 2018-08-06 18:30\nIrailaren 15ean egingo da aurtengo Olarro Eguna. Olagarroa izango da beste behin ere protagonista Zumaian eta aurtengoan ere gastronomia nagusi izango duen festa giroan murgilduko da herria.\nOhikoa den bezala egun honetan olagarroa dastagai egongo da txosnetan, baita herri bazkarian ere. Prestaketa eta antolaketa lanek esfortzua eskatzen du eta horregatik, urtero bezala, laguntza eskatu nahi diete antolatzaileek Zumaiako elkarteei.\nHala, Olarro Egunean txosnetan zein herri bazkarian lan egin nahi dutenenentzako izen-ematea zabaldik dago abuztuaren 30era arte. Interesa duen elkarte orok, turismo bulegoan, 943143396 telefonoan edo turismoa@zumaia.eus helbide elektronikoan apuntatu ahal izango du.\nIrailean bilera egingo da izena eman duten lagun guztiekin. Bertan zozketa bidez erabakiko da lanen banaketa eta eginkizun eta betebeharren inguruko azalpen zehatzak ere emango zaizkie parte hartzaileei.\nParte hartzaileak etekin ekonomiko propiorik gabe modu iraunkorrean lan egiteko eratu diren elkarteak izan beharko dute eta Gizarte Segurantzarekin eta Ogasunarekin zorrik ez dutela ziurtatu beharko dute.\nHorrez gain, euskaraz mintzatzea ezinbestekoa izango da eta adin txikikoek ezingo dute, inola ere, edaria zerbitzatu txosnetan.\nUrtero bezala, bi eginkizun edo lan nagusi izango dira egun horren ospakizunean, txosnetako lana eta bazkari herrikoia zerbitzatzea, hain zuzen.\nTalde ugarik parte hartu ahal izango dute herrian zehar banatuta egongo diren txosnetan. Festa egunaren aurretik, ostiralean, elkarteetako ordezkariek olagarroa moztu eta brotxetak prestatu beharko dituzte. Ondoren, Olarro Egunean bertan, olagarro zopa prestatu eta banatu beharko dute goizean txosnetan; arratsaldean, aldiz, brotxetak. Horrez gain, taldearen esku egongo dira azpiegituren muntaia, baita materiala garraiatzeko autoa eta edaria ere.\nOrdutegia goizeko 09:00etatik gaueko 23:00ak bitartekoa izango da, gutxi gora behera.\nTxosna guztietan ordutegia eta prezioak berdinak izango dira. Prezio herrikoiak eskaintzen dira.\nMuntatze-desmuntatze lanen koordinazioa udaletxearen eta herri bazkariko eta txosnetako kudeatzaileen artean egingo da.


Peio Etxabe: "Bertsotan hasteko eta ikasteko ez dago adinik" - Zumaia - Baleike.eus\nPeio Etxabe: "Bertsotan hasteko eta ikasteko ez dago adinik"\nMaria Maya Manterola 2020-10-28 09:25\nPeio Etxabe, bertso eskolak Forondan duen gelan. (Maria Maya Manterola)\nZumaiako bertso eskolako irakaslea da Peio Etxabe oikiarra. Haurren bi talde zuzentzen ditu, eta helduen taldean ere aritzen da bertsotan. Bertso eskolan izena ematera gonbidatu ditu haurrak elkarrizketa honetan.\nIaz hasi zen Peio Etxabe bertso eskolako irakasle lanetan, baina konfinamenduagatik eten egin behar izan zituen eskolak. Ikasturte berriarekin ekin diote berriz ere. Eusko Jaurlaritzak astelehenean ezarritako neurri murriztaileak baino lehen egindako elkarrizketa honetan, bertso eskolan parte hartzera gonbidatu zituen Etxabek haurrak.\nLehenbiziko aldia duzu bertso eskolako irakasle zabiltzala. Zer moduz?\nIaz ere hainbat hilabetez aritu nintzen, irailetik martxora edo, baina eten egin zen konfinamenduagatik. Itxialdia amaitu zenean, ikasturteari nolabait itxiera emateko, Oikiako elkartean merienda egin genuen. Orain bi talde daude bertso eskolan: hiru lagunekoa bata, eta bikoa bestea. Horrez gain, ostegunetan helduen taldeko eskola ere izaten dugu; lau gara talde horretan. Jende gehiago apuntatu zedin deialdia egin genuen, baina inor ez zen agertu.\nAdinaren arabera banatu dituzue bi taldeak, edo mailaren arabera?\nAdinaren arabera. Aitor Salegirekin hasi zirenak txukun moldatzen dira, eta nirekin orain hasi direnak apurka ari dira, bertsotan hasteko ez baitago adinik.\nBertso eskolara heltzen direnean, zer dakite bertsoaz?\nNi hontan berria naiz. Iaz zortzi urteko ikasleak izan nituen, eta ez zekiten silabak zer ziren ere. Dena berria zen beraientzat. Beste batzuk, berriz, etxetik zerbait jaso dute eta doinuak ezagutzen dituzte. Denetik dago.\nIaz sei edo ginen, eta gela txiki horretan larri sartzen ginen. Orain bi pertsonako taldea nahiko tristea da, baina taldeak txikiak izateak laguntzen du.\nMetodologia zehatz bat erabiltzen duzu irakasteko?\nEz. Liburuetatik bertso zaharrak irakurtzen hasten gara, eta, gero, pixkanaka bat-bateko ariketak egiten ditugu. Jolasa bezala planteatzen saiatzen naiz, nahiz eta ez den erraza.\nZerk eramaten ditu haurrak bertso eskolara?\nAitor Salegirekin hasi ziren haurrek taldetxoa dute egina dute, eta esango nuke jendaurrean bertsoak abestea ere gustoko dutela.\nEta zu nola hasi zinen bertsotan?\nLagunengatik izan zela esango nuke. Lehenbizi Zumaian hasi nintzen, eta urtebetera edo, Oikian bertso-mosteoa egin genuen. Bertso poteoa bezala, baina mostoa edanaz. Gero, Unai Gijarrorekin hasi ginen, eta antzerki antzeko bat ere egin genuen, bertso tramaren antzeko zerbait. Ni oso eroso sentitzen nintzen giro horretan. Ingurua banuen, baina ez dut etxetik jaso.\nHelduen taldean lau biltzen zaretela aipatu duzu.\nBai: Irati [Arakistain], Joar [Garate], Unai [Sarasua] eta ni. Eskolartekoan ere badabiltza Joar eta Irati. Duela gutxi izan zen finalaurrekoa, eta Iratik finalera heltzeko esperantza bazuen ere, ez du lortu.\nBeraz, eskolartekorako prestatzeko entrenamendua ere bada haientzat bertso eskola.\nBai. Bestelako sariketak ere izaten dira: bertso paper lehiaketak, Zumaiako bertso eskolak antolatutako Bota bertso bat!... Ikasleei ere eskatzen diet horietan parte hartzeko. San Telmo sarira aurkezteko ere esaten diet; beraiek gai direla ikusteko modu bat da.\nZeu ere aritzen zara tarteka jendaurrean bertsotan.\nFestetan eta izaten ditut saio batzuk, Santa eskea ere bai, inauteriak... Plaza fijo batzuk baditut.\nGogoratzen naiz nire lehen saioa Zumaiako gaztetxean egin nuela, santelmoetan. Oroitzapen onak ditut, eta gogoratzen dut sentsazioa izan zela gazteak ari zirela hurreratzen bertso mundura.\nNolakoa da haurrekin izaten duzun bertso eskolako saio bat?\nNi lanetik heltzen naiz, eta pixka bat giroan sartzen joateko, oinekin jolasen bat egiten dugu. Adibidez, hamar oin idaztea. Gero, oin horietatik lau aukeratu, eta horiekin bertsoa osatzeko ariketak egiten dituzte, esaterako. Helduekin, berriz, puntuka hasten gara, gero koplatan, puntuerantzunak, bakarkako gaiak...\nOraindik badago bertso eskolan izena emateko aukera?\nLehen Hezkuntzako 4. mailatik aurrerako haur guztiak gonbidatuko nituzke bertso eskolan parte hartzera. Informazio gehiago nahi duenak 682-53 87 99 telefono zenbakira deitu dezake.


Xiberoko ikastolen aldeko | Laskorain Ikastola\nXiberoko ikastolen aldeko\n2003 urteaz geroztik, Xiberoan kokatuak diren 2 ikastolek (Alozekoa Basaburuan, eta Eperra Pettarrean) tokiko mozkinekin osatutako saskiak salgai ezartzen dituzte gabonetarako. Balorapena egiteko unean, ohartzen dira, urtez urte, saski salmenta kopuruak emendatuz doazela : Iazko kanpainean, 2200 saski salduak izan dira. 500 inguru saski gehiago, aitzineko salmenta kanpainari konparatuz. Salmentaren emendatzeak, laguntza baitezpadakoa izan da, bereziki diru mailan, covid-19k sortu arazo ekonomikoari men egiteko. Orroitarazi dezagun, covid-19 egoera larria zela eta, urte batez jarraian, diru iturriak murriztuak edota ezeztatuak izan zaizkiela. Beharrik ikastolek 2020ko saski salmenta mantendu zuten, hunek hein batean konduen orekatzea permititu baitzeien.\nAurten ere, hiru saski mota izanen dituzte salgai (Ikastolara ekarriko dituzte saskiak) : Ahuzki, Irati eta Orhi. Saskiak (gazna, ahate gibel, eztia, axoa, zaltxixoi, pate, pastelak, axoa, erreximenta) bi ikastoletan dauden ekoizleeri esker osatuak dira. Lotura zuzena daukate ikastolekin : oraingo guraso eta guraso ohiak. Erran gabe doa, produkzio ttipiko ekoizleak direla. Kalitate haundiko eta bertan ekoiztu mozkinak eskaintzen dituzte. Horrek, suposatzen du osagaiak aldatu daitezkela produkzioaren arabera.


Emakumezko euskal eskultore bakarrenetako baten lana ikus daiteke Menchu Galen – Irunero\nPosted on 2016(e)ko martxoak 29 by Irunero\nDora Salazarren Venus, Printzesak erakusketa hartuko du arte aretoak, maiatzaren 15era arte\nEmakumeen Nazioarteko Egunaren atarian, emakumezko artista baten erakusketa inauguratu dute Irungo Udalak eta Kutxa Fundazioak, Menchu Gal aretoan. Dora Salazar eskultore nafarraren Venus, printzesak erakusketa ikus daiteke Urdanibia jauregian dagoen arte gunean, maiatzaren 15era arte. Ostiraletan eta larunbatetan 18:00etatik 21:00etara zabalduko dituzte aretoko ateak. Igandeetan eta jai egunetan, aldiz, goizez bakarrik, 11:30etatik 13:etara.\nEmakumezko artistak topatzea zaila izan da urtetan. 1980ko hamarkadatik aurrera hasi ziren nabarmentzen. Eskulturaren kasuan, bereziki, berantiarra izan da emakumeen agerraldia. Hori dela eta, salbuespenetako bat da Dora Salazar Euskal Herriko artearen panoraman, Esther Ferrer, Cristina Iglesias edo Gema Intxaustirekin batera. Altsasuarra sortzez, EHUn egin zituen Arte Ederretako ikasketak. Doktoregoa, eskulturaren inguruan burutu zuen. Bilbon bizi da gaur egun, baina jaioterrian, Altsasun dauka estudioa. Euskal Herri osoko museoetan topa daitezke bere obrak, baita herri batzuetako kaleetan ere. Ezagunenetako batzuk, Zarauzko malekoian dauden eskulturak dira.\n“Emakumezko artistei merezi duten ikusgarritasuna emateko baliatu nahi dugu erakusketa”\n“Bere lanari eta artea interpretatzeko modu filosofikoari esker, ekarpen handia egin dio euskal eskulturari”, baieztatu du Elena Elbusto erakusketako koordinatzaileak. Eskulturaren arloan erreferentea delako hautatu du Irungo Udaleko Kultura arloak. Baina ez horregatik bakarrik. “Emakumezko artistei merezi duten garrantzia eta ikusgarritasuna emateko baliatu nahi dugu erakusketa”, azaldu du Juncal Eizaguirre Kultura arloko ordezkariak. Emakumezko artista baten izena darama, gainera, Irungo aretoak. Erakusketaren bidez, Menchu Galek hasitako bideari jarraipena emateko egin duen ekarpenarekin pozik dago Dora Salazar: “Emakumeen kate horri segida ematea interesgarria iruditzen zait”. Espazio txikia bada ere, atsegina iruditzen zaiola aitortu du artistak.\nGiza gorputzarekin lotutako 12 pieza\nAretoa txikia delako, hain zuzen, 12 eskultura besterik ez dituzte jarri. “Ez dugu aretoa gehiegi bete nahi izan”, argitu du Elena Elbustok: “Salazarren eskulturak duen arintasunaren kontzeptua errespetatu nahi izan dugu”. Piezen kokapenarekin eta aukeraketa horrek sortu dituen ondorioekin gustura gelditu da Salazar. Beti izaten baitu eragina. Eta ez edonolakoa, eginera: “Eskulturak beste leku batean ikusten dituzunean, itxuraldatu egiten dira”. Sokaz, larruz, altzairuz eta kobrez egindako eskulturak dira. Pieza zaharrenak 2008koa dira, eta berrienak 2016koak. Giza irudiak dira denak, emakumezkoenak. “Giza irudia lantzeak, eskultura klasikoa gogorarazten du, nolabait. Baina eraikitzeko moduak beste norabide batzuetatik eramaten du Salazarren obra”, adierazi du Elena Elbustok.\n“Eskulturak beste leku batean ikusten dituzunean, itxuraldatu egiten dira”\nDora Salazar, eskultorea\n“Identitatearen eraikuntzari eta emakumearen rolei buruzko hausnarketa da”\nAna Abalde, Kutxa Fundazioko kidea\nDora Salazarrek ez du pista handirik eman nahi izan. Ana Abalde Kutxa Fundazioko erakusketa aretoetako zuzendariak egin du, bere ordez: “Identitatearen eraikuntzari buruzko hausnarketa da, eta emakumeak egungo gizartean dituen rolei buruzkoa. Gai horien berrikuspen kritikoa egitera bultzatzen gaitu Salazarren lanak”. Artista nafarraren eskulturen atzean dagoenari buruzko xehetasunen berri izateko, ostiral goizetan egingo dituzten bisita gidatuetan parte hartzeko aukera dago. Interesa duenak astebete lehenago abisatu beharko du, SAC/HAZ bulegoan.\nLinkedin zeure egin


Enpresei Txinatik joateko aginduz erantzun die Trumpek azken tarifei | Ekonomia | Berria\nTxinatik iritsitako kontainerrak, Los Angelesko portuan. ETIENNE LAURENT / EFE Tamaina handiagoan ikusi\nErasoak eta kontraerasoak, su-etenak eta gatazkak, negoziazioak eta hausturak, eta, denen gainetik, Donald Trumpen txioak dira merkataritza gerraren egunerokoa. Txio horiek beste maila batera iritsi ziren atzo, Txinako Gobernuak jakinarazi ondoren muga zergak jarriko dizkiela AEBetako sojaren eta autoen inportazioari. Trumpek iragarri zuen AEBetako enpresei «agindu» egiten diela Txina ez den beste alternatiba batzuk bilatzeko beren produktuak egiteko eta saltzeko. Iragarpenak burtsak erorarazi zituen.\n«Ez dugu Txina behar, eta, benetan, askoz hobeto geundeke haiek gabe. Amaitu behar du, eta amaituko da Txinak AEBn lepotik eta hari lapurtuz hainbat urtez eta hamarkadaz egindako diruarena. Honen bitartez agintzen diet AEBetako gure enpresa handiei berehala has daitezen Txina ez den beste alternatibak bilatzen, baita zuen konpainiak etxera ekartzen eta zuen produktuak AEBetan egiten». Ondoren, Etxe Zuriko maizterrak jakinarazi zuen FedEx, UPS, Amazon eta US Post banaketa enpresei eskatu diela azter ditzatela Txinatik iritsitako pakete guztiak, fentanil opiazeoaren aztarnak antzemateko. «Fentanilak 100.000 estatubatuar hiltzen ditu urtero. Xi presidenteak esan zuen amaitu egingo zela, baina ez da horrela gertatu».\nTxinaren azken tarifei atzo bertan erantzungo ziela hitzeman zuen Trumpek, baina berri hau idazteko orduan oraindik ez zegoen iragarpenik. Trumpek ez du berez eskumenik AEBetako enpresa guztiei Txinarekin negozioak egitea debekatzeko, baina batzuei trabak jarri ahal dizkie, segurtasun arrazoiak argudiatuta.\nEnpresaburuen aldetik, argudioak pragmatikoagoak izan ziren. «Trump presidentea agian etsita dago Txinarekin, baina erantzunak ezin du izan AEBetako enpresek 1.400 milioi biztanleko merkatu bati uko egitea. Tentsioak handitzea ez da ona merkatuaren egonkortasunerako, inbertitzaileen konfidantzarako, edo AEBetako enpleguentzako», erantzun zion Merkataritza Ganberako lehendakariordeak, Myron Brilliantek.\nAEBetako lehendakaritzara iritsi zenetik, Trumpek behin eta berriro eskatu die AEBetako enpresei Txinara eramandako ekoizpena beren lurraldera eramateko. Berez, Asiako herrialdearekin hasitako merkataritza gerraren helburua hori da, muga zergen bitartez Txinatik AEBetara produktuak eramatea errentagarria ez izatea. Izan dira produkzioa AEBetan bildu duten enpresak, baina are gehiago dira beren produktu eta osagaietarako merkatu alternatiboak bilatu dituztenak, Vietnamen esaterako. Kostu txikiagoek agintzen dute.\nTxinaren muga zergak\nTxinak irailaren 1ean jarriko ditu indarrean tarifa batzuk eta abenduaren 15ean besteak. Data horiek ez dira ausazkoak, atzo gauean aldaketarik izan ezean, egun horiek hautatu baititu Trumpek Txinako produktuen inportazioa zergapetzeko. Neurrian dago aldea: 300.000 milioi dolarren inportazioak zergapetuko ditu Washingtonek, eta 75.000 milioi dolarren inportazioak, berriz, Pekinek. Arrazoia bien arteko merkataritza harreman desorekatuan dago, AEBek hiru aldiz gehiago inportatzen baitute Txinatik han saltzen dutena baino.\nDatorren asteburuan indarrean jarriko direnen artean daude AEBetako sojaren eta petrolioaren gainekoak, %5ekoak. Tarifa horiek nahikoak izan daitezke produktu horien inportazioa eteteko, Txinako erosleek alternatibak aurki ditzaketelako.\nAbenduan, berriz, autoen eta autoen osagaiei %25 arteko muga zergak jarriko dizkie Txinak. Neurri horrek batez ere Mercedes eta BMW alemaniarrei egingo die kalte. Izan ere, Txinak AEBetatik gehien inportatzen dituen hamar modeloetatik sei dira Alemaniako enpresa horiek AEBetako fabriketan egindakoak.\n«Zein da gure etsaietan handiena: Powell ala Xi?»


[ANALISIA] Abstentzioa izan da irabazle argiena Aiaraldean, %4,18 igo baita - Aiaraldea - Aiaraldea.eus\n[ANALISIA] Abstentzioa izan da irabazle argiena Aiaraldean, %4,18 igo baita\nAitor Aspuru Saez 2019-11-10 23:43\nBozkatzeko mahaia Urduñan. / Aiaraldea.eus\n1.400 herritarrek baino gehiagok uko egin diote gaur botoa emateari Aiaraldean, apirileko hitzorduarekin alderatuta. Horrez gain, emaitzek ez dute ezuste handirik ekarri. EAJk, PSE-EEk, Elkarrekin Podemosek eta Ciudadanosek jaso dute abstentzioaren pisurik handiena.\nAiaraldean galdera ikurrak argitu dira jadanik Espainiako Kongresuko hauteskundeei dagokienez, eta aurreikusitakoa bete da, gutxi gorabehera.\nGobernua osatzeko ardura zuten alderdiek abstentzioaren zigorra jaso dute. Nagusiki, EAJ, PSE-EE, Elkarrekin Podemosen eta Ciudadanosen artean banatu da hori.\nEspainiar eskuinaren kontrako frontea sortzeko ezintasunaren sumina bereziki islatu da PSE-EEn eta Elkarrekin Podemosen. Izan ere, sozialistek 457 boto galdu dituzte (%11,13), eta Pablo Iglesiasen alderdiak 534 (%13,3).\nAlderdi sozialistak bere emaitzak egonkortu ditu, 2016an beherakada eta aurten apirilean gorakada izan ostean.\nElkarrekin Podemosek, ordea, gainbeheran jarraitzen du, eta ez da Más País-en eragina izan, 37 boto besterik ez baitu eskuratu Txema Urkijok Bizkaian lideratutako zerrendak. Gogoratu beharra dago 2016an talde morea izan zela hautagaitza bozkatuena eta geroztik indarra galtzen joan dela.\n357 boto gutxiago izanda ere, EAJren nagusitasunak ez du arrakalarik izan Aiaraldean eta indar bozkatuena da oraindik, 8.487 boza guztira.\nBere atzetik doa EH Bildu 5.428 botorekin. Independentistek 172 boza gehiago erakarri dituzte, eta ematen du zigor botoa bereganatzeko gai izan direla. Antza, ezkerraren adostasun faltarekin etsituak izan diren batzuek aukeratu dute koalizio abertzalea.\nAbstentzioak ez dio eragin eskuin espainiar erradikalizatuenari. Berez, PPk 103 boto irabazi ditu eta VOXek 41.\nHitzordu honetan, beste batzuetan ez bezala, eurek asmatu dute Kataluniako egoera baliatzen, baita gobernua osatzeko gaitasun falta ere.\nEdonola ere, bien artean ez dute Ciudadanosek galdutako kopuru bera berreskuratu. Izan ere, Albert Riveraren taldeak 302 boza gutxiago izan ditu. Hau da, bere boto emaileen erdiak baino gehiagok, ziurrenik, ez du parte hartu hauteskundeetan.


Konposatu heterozikliko - Wikipedia, entziklopedia askea.\nKonposatu heteroziklikoak konposatu kimiko ziklikoak dira, eta zikloko atomoak bi elementu desberdinetakoak edo gehiagotakoak dira. Kimika organikoaren barruan, konposatu heteroziklikoak karbono atomoz eta beste elementu batez osatuta daude, gutxienez. Karbonorik ez duten atomo horiei heteroatomo deritze, eta nagusiki nitrogenoa, oxigenoa eta sufrea dira.\nKonposatu heteroziklikoen artean aipa daitezke: azido nukleikoak, botika gehienak, biomasaren osagarriak (zelulosa eta antzeko materialak) eta koloratzailek natural eta sintetiko asko.\nKonposatu kimiko heteroziklikoak konposatu ez-organikoak edo konposatu organikoak izan daitezkeen arren, gehienek gutxienez karbono bat dute. Baina horrek ez du galarazten borazina bezalako konposatu bat (karbono atomorik ez duena) "heterozikliko" gisa etiketatzea.\nIUPACek Hantzsch-Widman-en nomenklatura gomendatzen du konposatu heteroziklikoak izendatzeko.\nKonposatu heteroziklikoak modu erabilgarrian sailka daitezke beren egitura elektronikoaren arabera. Heteroziklo aseek deribatu aziklikoek bezala jokatzen dute. Beraz, piperidina eta tetrahidrofuranoa amina eta eter konbentzionalak dira hurrenez hurren, profil esteriko aldatuak dituztenak. Beraz, kimika heteroziklikoaren azterketa bereziki deribatu asegabeetan oinarritzen da, eta 5 eta 6 atomotako eraztunak dituztenetan, hala nola, piridina, tiofenoa, pirrola eta furanoa.\nBeste heteroziklo mota handi bat bentzenozko eraztunekin fusionatutakoei dagokie. Adibidez, bentzotiofenoa, indola eta bentzofuranoa\nBentzenozko bi eraztunen fusioak hirugarren konposatu-familia handi bat sortzen du. Honelakoak ditugu akridina, dibentzotiofenoa, karbazola eta dibentzofuranoa. Eraztun asegabeak heteroatomoak pi sistema konjokatuan duen parte-hartzearen arabera sailka daitezke.


Beart-ekoen margolanak Baionan daude ikusgai - Bergara - Goiena.eus\nBeart-ekoen margolanak Baionan daude ikusgai\nAitziber Aranburuzabala Juldain 2018-06-29 14:39\nBeart elkarteko kideak eta lagunak baionako erakusketaren inaugurazioan. Argazkia: Beart\nBaiona Ttipian dagoen Des Corsaries galerian Bergarako margolarien elkarteko 23 artistek egindako lanen bilduma uztailaren 7ra arte ikus daiteke; trukean, Bergarako Aroztegi aretoan erakusketa egingo dute, irailean, Baionako margo taldekoek.\nBergarako margolarien elkarteko kide askok dute ohitura Euskal Herriko txoko ezberdinetan egiten dituzten Sketchcrawl ekimenetan parte hartzeko –kaleko marrazketa topaketa–. Orain dela hiru urte, Baionan egin zuten ekitaldira joan ziren Bergarakoak, eta Beart-eko presidente Karlos Galarragak dio han sortu zela bi margo taldeen arteko elkarlana. "Batak bestearen herrian erakusketak egiteko aukerak aztertzen hasi ginen, eta honako hau dagoeneko hirugarrena da".\nMargolariek kudeatutako aretoa\nBergarakoen moduan, Baionako margolariek ere Udalaren laguntza dute euren jardunerako. "Kasu bietan, Udalak utzitakoak dira elkarteen egoitzak, baina funtzionamendua ez da bera; hau da, gurea margotzeko edo lanerako txokoa da eta eurena, berriz, erakusketa aretoa da. Hortaz, Baionako margolariek kudeatzen duten galeria da Des Corsaries, eta ez galeria komertziala; arratsaldeetan izaten da zabalik. Alde zaharreko etxe zahar batean dago, AEK euskaltegiaren ondoan. Areto txukuna eta atsegina da, beirate handi bat du, argiztapen ona du".\n23 lan: askotarikoak\nEkainaren 16an zabaldu zuten erakusketa eta uztailaren 7ra bitartean izango da dira Bergarakoen lanak ikusgai. "Teknikari dagokionez, askotarikoak daude: akuarelak, olioak eta akrilikoak dira gehienak; baina badaude hiru dimentsioko hainbat artelan ere. Irudiei dagokienez ere, askotariko estilokoak daude: abstraktuak, erretratuak eta paisaiak. Azken horietan, txoko asko daude margotuta: Bergarakoak, gehienbat, baina badira Baionakoak ere".\nInauguraziora Bergarako lagun talde bat joan zen, eta "egun pasa ederra egin zuten mugaren bi aldeetako margo taldekoek"; harrezkero, sare sozialen bitartez ari dira erakusketaren ibilbidea jarraitzen. "Astean hirutan, margolanen argazkiak igotzen dituzte Facebook kontura; eta erakusketa harrera ona izaten ari dela kontatu digute. Uztailaren 7an beste egun-pasa bat egingo dugu elkarrekin, eta orduan zehaztuko ditugu irailean Aroztegi aretoan egingo duten erakusketaren gainerakoak".


LA MENOPAUSIA - Anne Nutricion\nMenopausia emakumearen bizitzako garai bat da, obulutegietako hormona-jarduera murrizpena bereizgarri duena, eta estrogeno-mailak jaistea eragiten duena. Bizitza emankorrean, sexu-hormona horiek emakumea babesten dute, baina menopausian hormonen gutxiegitasunak, emakumea gizonen pareko arrisku kardiobaskularra izatera pasaraziko du, muskulu eta hezur masaren galerarekin batera. Hau azalduta, garrantzitsua da elikadura osasuntsu eta bizimodu aktiboaz jabetzea.\nLandare – jatorrizko elikagaietan oinarritutako elikadura mantendu; frutak, barazkiak, fruitu lehorrak, lekaleak, zerealak eta horien deribatu integralak hartuz. Gainera, begetarianoak edo beganoak ez diren kasuetan, dieta osatu egunero edo astero Koipe gutxiko esneki kantitate txikiekin, ondutako gazta freskoa denarekin ordezkatuz adibidez, arrainak, ahal dela hegaztien haragiak, haragi koipetsuak eta prozesatuak saihestuz. Horrela errazagoa izango da pisuaren igoera kontrolatzea, etapa honetan ohikoa baita.\nSaihestu koipe, gatz eta azukrean aberatsak diren ultra-prozesatuak, duten dentsitate kaloriko handiagatik eta ematen diguten nutrizio-balio eskasagatik.\nHasieran aipatu dudan bezala, etapa honetako aldaketa hormonalek hezur-masari eragiten diote, eta beraz, komeni da kaltzio, D eta Ka bitamina, magnesio, zink eta kobrean aberatsak diren elikagaien kontsumoa handitzea. Aipatu behar da esnekiak ez direla kaltzioa lortzeko iturri bakarra, eta horri lekaleak, arrain urdin txikiak, fruitu lehorrak, fruta lehortuak, hosto berdeetako barazkiak eta kaltzioz aberastutako landare-edariak gehitu behar zaizkiola. Hezur – osasun horren harira, aurpegian, besaurrean edo hanketan eguzkia gutxienez 15 minutuz hartzea gomendatzen da, larruazalean D bitamina sintesia hobetzeko, kaltzioa errazago xurgatzeko eta immunitate-sistema hobetzeko.\nIkus dezakezunez, ez da beharrezkoa izango elikagai aberastuak edo gehigarriak hartzea elikadura osasungarriaren eredua jarraituz gero. Nolanahi ere, dietista-nutrizionistak nutrizio-egoeraren balorazioa egin ondoren, beharrezkoa den ala ez erabaki ahal izango du.\nAmaitzeko, etapa honetan ohikoa den itolarria baduzu, edari beroak, espeziak, elikagai minak, alkohola, kafea eta tea hartzea saihestu, sintomatologiaren maiztasuna eta intentsitatea murrizten laguntzeko.


MOZOLOPINTOA [MG] (2009) [Borja Cobeaga][Gorka Otxoa]\n► MOZOLOPINTOA [MG] (2009) [Borja Cobeaga][Gorka Otxoa]\nSortzailea Godelet, 2010ko Irailaren 11a, 23:34:26\n2010ko Irailaren 11a, 23:34:26 Azken aldaketa: 2020ko Apirilaren 17a, 19:03:07 Arsenicum(e)k egina\nGorka Otxoa aktore donsotiarra da komedia gazi-gozo honen protagonista. Txema edo 'Pagafantas' deritzon pertsonaiarena egiten du Otxoak. Filmari izenburua eman dion 'Pagafantas' hitza Cobeagak asmatutakoa da, "neska ederrei itsatsita, zeozer lortzeko esperoan baina deus ere lortzeko esperantzarik gabe dabilen inuzentea" deskribatzeko asmoz.\nTxemaren ametsetako neska Claudia da, eta pertsonaia honetarako, euskal jatorria duen Sabrina Garciarena aktore argentinarra aukeratu da, Espainian "Cuestion de sexo" bezalako seriean lan egin duena (azken honetan Gorka Otxoa ere agertzen zen).\nHauekin batera, luxuzko aktore sekundario gisa, ospe handiko artistak ere agertzen dira, hala nola Kiti Manver, Oscar Ladoire eta Maria Asquerino. Aktore-zerrenda osatuz, Michel Brown, Julian Lopez eta Ernesto Sevilla ere agertzen dira.\nLength.......................: 01h 26m 04s\nZuzendaria...................: Borja Cobeaga\nProduktora...................: Telespan 2000 / Antena 3 Films / Sayaka Producciones Audiovisuales / ETB\nAktoreak.....................: Gorka Otxoa, Sabrina Garciarena, Michel Brown, Kiti Manver, Ernesto Sevilla, Juli?n L?pez, Mar?a Asquerino, Santi Ugalde\nDisplay Aspect Ratio.........: 1.79\nResolution...................: 544 x 304\nCodec........................: XviDVHQ, 2 Pass mode\nBitrate......................: Avg. 1000 kBit/s\nLanguage.....................: Basque [2 channels] AC3\nBitrate......................: 224 kBit/s\nTamaina......................: 1,64 GB\nRe: [MEGAUPLOAD] PAGAFANTAS\n2010ko Irailaren 12a, 00:47:51 #1\nEskerrik asko igoeragatik\nFilm honen euskarazko bertsioa bikoiztua da edota filmea euskeraz ere grabatu zen hasiera batean? (film euskalduna delako galdetzen dut hori)\n2010ko Irailaren 12a, 01:16:46 #2\nEuskerazko bertsioa bikoiztua izan behar da zeren eta Gorka Otxoa izan ezik ez dut uste beste aktoreak -haietariko batzuk argentinarrak edo espaniarrak dira- euskeraz hitz egiteko gauza direnik.\n2010ko Irailaren 12a, 09:31:58 #3\nBai, horrela da.\nGainean, bikoizketa nahiko kaskarra da eta beti nabaritzen dugu beste hizkuntz batean grabatua izan dela. Dena den, eskertu behar dogu euskaraz ikusteko aukera, ezta?... :vueltasss\nIkusi filma zati bat, eta ezaidazue zer iruditzen zaizuen bikozketa!\n2010ko Irailaren 12a, 12:38:58 #4\nZe ona den pelikula hau :meparto: Ikusi beharko da bikoizketa, bai.\nGaldera bat: film hau erderaz grabatu da. Nola kentzen dituzte ahotsak, fondoko hotsak mantenduz? :silba: Bikoizteko orduan diot.\n2010ko Irailaren 12a, 16:02:33 #5\nHori oso erreza da, audio masterra egiten da bi bertsiotarako, gero bikoizketa pistarako(soundtracka deritzonari) falta diren soinu txikiak gehitzen zaizkio ta listo, hori filme gustietan egiten da, amerikar zein espainar.\n2010ko Irailaren 12a, 17:50:24 #6\nJeitsi eta TDT-an jarriko dut, gaur ez bada hurrengo astean xD. Eskerrak MU premium daukadala xD, bestela, batek daki zein abiaduratan jaitsiko zaidan xD.\nEr: MOZOLOPINTOA [MF] (2009) [Borja Cobeaga][Gorka Otxoa]\n2012ko Uztailaren 25a, 01:06:38 #7\nOrain bai, MF-tik eskuragarri! :osopozik:\nEr: MOZOLOPINTOA [4S] (2009) [Borja Cobeaga][Gorka Otxoa]\n2013ko Apirilaren 03a, 21:18:07 #8\n2016ko Urtarrilaren 13a, 14:59:29 #9\nArazoak ditut pelikula deskargatzeko. Lehendabizi ez dit uzten bigarren artxiboa deskargatzen uzten... eta besteak deskargatu eta gero "error no especificado" jartzen dit. 7z deskargatuta eta instalatuta daukat aspalditik. Laguntza behar dut.\n2016ko Urtarrilaren 13a, 19:00:15 #10\nGaur gauean bertsio hobetua igoko dut.\nEr: MOZOLOPINTOA [ZD] (2009) [Borja Cobeaga][Gorka Otxoa]\n2016ko Urtarrilaren 13a, 22:58:06 #11\nBertsio hobetua dagoeneko prest! :zaldi:\nRe: MOZOLOPINTOA [ZD] (2009) [Borja Cobeaga][Gorka Otxoa]\n2018ko Uztailaren 30a, 18:47:55 #12\nEstekak ez daude eskuragarri. Filma daukan norbaitek igo lezake?\nRe: MOZOLOPINTOA [MG] (2009) [Borja Cobeaga][Gorka Otxoa]\n2018ko Abuztuaren 05a, 12:43:13 #13\nEr: MOZOLOPINTOA [MG] (2009) [Borja Cobeaga][Gorka Otxoa]\n2020ko Martxoaren 06a, 15:52:28 #14


Tellituk eragile guztiak nahi ditu hezkuntza legearen fase berrian | Gizartea | Berria\nTellituk eragile guztiak nahi ditu hezkuntza legearen fase berrian\nEuskadiko Eskola Kontseilua hezkuntza lege berria osatzeko bigarren fasea lantzen hasi da. Hala jakinarazi zuen atzo Koldo Tellituk, Ikastolen Elkarteko lehendakariak; horren harira, Eskola Kontseiluko kide ez diren eragileek bigarren fase horretan parte hartzeko aukera izatea galdegin du. Ikastolen 25. jardunaldi pedagogikoen irekiera ekitaldian egin zituen adierazpenok.\nTellituk azaldu du Ikastolen Elkartea «orokorrean» bat datorrela lege berriaren dokumentuan proposatutako bide pedagogikoarekin: «Eraldaketaren beharra, ikasleen irteera profilaren garrantzia eta ikas-irakas prozesua aipatzen dituelako, besteak beste».\nHalere, deitoratu du bi oinarrizko gai ez direla jorratu; Euskal Hezkuntza Zerbitzu Publikoaren osaketa da horietako bat. Tellituren esanetan, Jaurlaritzako Hezkuntza Sailak «nahita alboratu» du gai hori orain. Hala, azaldu du Ikastolen Elkarteak «beharrezko» irizten diola gai hori mahaiaren gainean jartzeari: «Dokumentuko proposamen gehienak itunpeko ikastetxeei begira eginak daude, eta ez du aurreikusten zeintzuk izango diren beste ikastetxeen egitura eta ezaugarriak».\nHalaber, azaldu du dokumentuan «oso gutxitan» agertzen dela zeintzuk izan beharko liratekeen administrazioaren rola eta proposatutakoa gauzatzeko betebeharrak. Halere, azaldu du ikastolak bidean aurrera egiteko konprometituta daudela: «Azken hogeita bost urteotan hezkuntza sistema osoarentzako lege bat egiteko izan dugun aukerarik onena da».\n«Oinarri sendoak jarrita»\nIkastoletako proiektu berriak ezartzeko garaian, Tellituk uste du jardunaldiek «oinarri sendoak» jarri dituztela. 25. aldia da atzo hasitakoa; urte horietan egindako ekarpenen artean jarri ditu Kiva programa eta Hobekuntza Pedagogiko Iraunkorra.


Elikagaien arriskuei aurre egitea | Consumer\nElikagaien arriskuei aurre egitea\nTxosten berri baten arabera, EBn aplikatzen diren kontrolek elikagaien segurtasuna bermatzen dute\nEuropako Batasunak hainbat tresna ditu bere merkatuetan dabiltzan elikagaiak seguruak direla bermatzeko. Horietako bat Elikagai eta Pentsuetarako Alerta Azkarreko Sistema da (RASFF), hau da, elikagaiak “baserritik mahaira” ez direla kaltegarriak bermatzea. Horrelako neurrien bidez, elikatze-arriskua detektatzen denean jardun daiteke. Europako Batzordearen azken txostenaren arabera, RASFFa abian jartzeak “elikadura-arrisku asko saihestu edo murriztea” ahalbidetu du. Baina, nola aplikatzen dira horrelako neurriak? Artikulu honetan azaltzen dira elikagaien segurtasunerako arauen sistema eraginkor baten funtzionamendua, RASFFen jarduerak 2011n eta Fukushimaren krisian nola jokatu zen.\n2011. urtean, Europako Batzordeak RASFFen emaitzen arabera aurkeztu berri duen txostenaren arabera, “elikagaien legeria ez betetzeari buruzko 9.157 jakinarazpen igorri ziren, eta horietatik 617 arrisku larriak ziren”. Atzemandako gorabehera gehienak elikagaiei dagozkie, eta talde txikiago bat pentsuei eta elikagaiekin kontaktuan dauden materialei dagokie. Alertarik ohikoenak hauek dira: pentsu eta fruitu oskoldunetan aflatoxinak agertzea eta Txinatik datozen sukaldeko tresnen substantzia kimikoak agertzea eta migratzea.\nElikagaien segurtasunerako arauen sistema eraginkorra\nArriskuak identifikatu eta ezabatzea da EBko Elikagai eta Pentsuen Alerta Azkarreko Sistemaren helburua. Mota horretako tresnekin, elikadura-krisiei aurre egin ahal izan zaie, hala nola, Fukushimako istripu nuklearraren ondorioz izandakoa eta Escherichia coli-ren agerraldia Alemaniako pepinoetan, John Dalli Kontsumitzaileen Politikarako eta Osasunerako komisarioak dioenez. Kasu gehienetan, Europako mugetan arazo bat antzematen denean, herrialde esportatzaileari arazoaren berri ematen zaio zuzenketa-neurriak aplika ditzan. Arazoak bere horretan jarraitzen badu, neurriak gogorragoak dira, hala nola esportazioen blokeoa edo kontrol handiagoak.\nArriskuaren larritasunaren arabera, jakinarazpenak honela sailkatzen dira: alerta, informazioa edo errefusa.\nAlertaren jakinarazpena. Elikagaiekin kontaktuan dagoen elikagai, pentsu edo material batek arrisku larria eta ekintza azkarra duenean bidaltzen da. Askotan, produktua kentzea hartzen da neurritzat. Jakinarazpenaren helburua da herrialdeei informazioa ematea, produktua beren merkatuan dagoen egiazta dezaten eta, hartara, beharrezko neurriak har ditzaten.\nInformazio jakinarazpena. Berehalako ekintzarik behar ez duen arriskua da, bai arriskua larritzat jotzen ez delako, bai produktua jakinarazpenaren unean merkatuan ez dagoelako.\nErrefusaren jakinarazpena. Izan ere, EBn elikagaiekin kontaktuan dagoen elikagai, pentsu edo material bat sartzeari uko egin zaio, gizakien, animalien eta ingurumenaren segurtasuna dela eta.\nHerrialde bakoitzeko osasun-agintariek neurri egokiak har ditzakete kontsumitzaileei arriskuaren izaera, tartean den elikagai-mota eta arrisku hori prebenitzeko, murrizteko edo ezabatzeko hartzen dituzten neurrien berri emateko.\n2011n, eta bigarren urtez jarraian, frutetako eta barazkietako plagizida-hondakinei buruzko jakinarazpenak asko handitu dira. Kasu gehienetan, produktuak mugan gelditzen dira, seguruak direla baieztatzen duten analisien zain. Europar Batasuneko legeria betetzen ez badute, ez dira merkatuan sartzen. Elikagaietako, artsenikoko edo kadmioko metal astunei buruzko jakinarazpenak ere egin dira. Azken kasu horretan, Marokoko sardinak eta Thailandiako antxoak aurkitu zituzten.\nTxostenaren arabera, mikroorganismo patogenoak egoteagatik egiten diren jakinarazpenek goranzko joerarekin jarraitzen dute azken urteotan, batez ere Salmonellakoak animalia-jatorriko produktuetan, hala nola arrainetan, haragian eta esnean, baina baita frutetan eta landareetan eta, neurri txikiagoan, belar eta espezietan ere. Alertak ere eman dira Listeria monocytogenes, Escherichia coli, Bacillus cereus, Clostridium botulinum, Campylobacter eta norovirusengatik.\nMikotoxinak ere behin eta berriz jakinarazi dira 2011n. Alerta horietatik eta beste batzuetatik abiatuta, adituek komunikazio- eta kontrol-sistema hobetzeko lan egiten dute, hala nola iRASFF abiaraztea, “RASFFek azkarrago eta eraginkortasun handiagoz jarduteko aukera emango dion lineako jakinarazpen-plataforma”. Halaber, berariazko prestakuntza eman nahi da elikagaien kutsaduraren ikerketari buruz eta kimuak kudeatzeko moduari buruz.\n2011ko martxoan, lurrikara batek eta tsunami batek Japoniako ekialdeko kostaldea jo zuten, eta kalte larriak eragin zituzten Daijchiko instalazio nuklearrean, Fukushiman. Ondorioz, erradioaktibitatea askatu zen ingurumenean. Orduan, Europako Batzordeak Japoniako pentsu eta elikagaietako erradioaktibitate-mailak aztertzeko eskatu zien RASFFen bidez estatu kideei. Aldi berean, esportatutako elikagaien kontrolak aplikatzeko eskatu zien Japoniako agintariei. Neurri horiek indarrean daude oraindik, eta aldizka berrikusten dira.\nalerta elikadura-arriskua fukushima-eu rasff


Kalakanek hiru kontzertu eskainiko ditu Sarako leizeetan 2017ko abuztuan\nAbuztuak 21, 22 eta 23\nKalakanek hiru kontzertu eskainiko ditu Sarako leizeetan\nHirukoteak Berçaits anaiak, Etchegoyhen ahizpak eta Mattin Lerissa; Luis Peixoto; eta Iñaki Salvador izango ditu lagun abuztuaren 21, 22 eta 23an.\nKalakanen musika Sarako leizeetan, agertoki berebizikoan, gozatu ahalko da abuztuaren 21, 22 eta 23an. Hiru egun horietan, 21:30etik aurrera (19:30etik aurrera, jan-edana egongo da), kontzertua eskainiko dute Pierrek, Xanek eta Jamixelek, hainbat lagunez inguratuta.\nLehenengo gaua, abuztuaren 21ekoa, euskal kantei eskainita egongo da, eta "Kalakan bezala tradizioa estetika modernoz eskaintzeko arduratuta dauden hainbat artistarekin batera" arituko da hirukotea; Mattin Lerissarekin, Berçaits anaiekin eta Etchegoyen ahizpekin, hain zuzen.\nBigarren saioan, abuztuaren 22an, Luis Peixoto portugaldar multinstrumentista izango dute alboan, eta haren bakarkako musika eta hark Da Terra proiektuan Kalakanekin batera ondutako doinuak entzun ahalko dira.\nAzkenik, abuztuaren 23ko kontzertuan, Iñaki Salvador pianistarekin batera joko du Kalakanek, eta jazzeko estandarrak zein Mikel Laboaren eta Kalakanen kantuak entzun ahalko dira.\nSarrerak salgai daude jada, 17,6 euroan (13,2 euro, 13 urtetik beherakoentzat).


Ainhoa Tirapu (Futbolaria): "Egia esan ez dakigu lehiaketa bueltatuko den, baina ez dirudi"\nGurean Gaur elkarrizketaren atalean, Ainhoa Tirapu futbolaria izan dugu gaur. Nabarmendu du ez dakitela Liga bukatuko duten, "baina entzuten denagatik" ez dirudiela. 20:00etan eta 22:30ean elkarrizketa ikugai izango duzue Hamaika Telebistan eta nahieran www.hamaika.eus webgunean.\nItalia: Lau izarretako eskuadra urdina\nNazioarteko futboleako elastikorik esanguratsuenetako bat Italiako selekzioak janzten du. Marakana Txikiaren atal berri honetan, Alessandro Rutarekin batera, Italiako taldearen ibilbidea aztertu dugu. Munduko txapelketako lau titulua irabazita, historia handiko selekzioa da.\nApirilaren 1ean abiatuko da FIFA 20 Euskal Liga\nKonfinamenduan ere euskal kirolarien eta selekzioaren aldeko aldarrikapena egiteko. Gu Ere Bai eta Game Erauntsiak bultzatuta euskal taldeetako zaleek euren taldea ordezkatzen lehiatu ahalko dira. Finala, apirilaren 12an, Aberri egunean jokatuko da eta telebistan ikusteko aukera izango da, Hamaika Telebistaren eskutik.\n30 urte eta gero, Liverpool jaun eta jabe\nCovid 19 gaitzak eragindako izurriteak mundu mailako kirol txapelketa nagusiak eten ditu. Itzulera datarik gabe, Ingalaterrako Premier Leagueko jarduna aztertu dugu Marakana Txikian. Orain arte, Jurgen Klopp-en Liverpoolek titulua eskura du 30 urtetako sikatearen ostean. Nabarbentzekoa baita, Leicester City, Wolverhampton edo Sheffield United-en denboraldi bikainak edo Arsenalek zein Tottenhamen kurtso zailak.\nAthletic-ek eta Realak Sevillan jokatu beharreko Kopako finalaren eguna atzeratu dute\nCOVID-19 gaitzak eragindako albo-kalteen baitan, prebentzio neurri gisa, apirilaren 18an Sevillako La Cartuja futbol zelaian Athletic-ek eta Realak jokatu behar zuten Kopako finala atzeratu dute. Erabakia Espainiako federazioko eta bi klubetako ordezkariek egindako batzarraren ostean hartu dute. Horiek horrela, 70000 zale inguru bilduko dituen hitzordua beste data leku-aldatzera batetara adostu dute. Hala ere, une honetan, euskal finala noiz jokatuko den erabakitzeke dago oraindik ere. Printzipioz, Txapeldunen Ligako finala baino lehenago lehiatu beharko litzateke eta, egoerak hobera eginez gero, maiatzaren amaierako daten inguruko informazioak azaldu dira.


Isabel Riquelme - Wikipedia, entziklopedia askea.\nMaría Isabel Riquelme y Meza (Chillán, Txileko kapitaintza nagusia ; 1758 - Lima, Peru ; 1839ko apirilaren 21a ) emakume txiletarra izan zen, Bernardo O'Higgins-en ama, Txileko Independentzia prozesuko protagonistetako bat.\nLima, 1839ko apirilaren 21a (80/81 urte)\nSimón Riquelme de la Barrera y Goycochea eta bere emazte Maria de las Mercedes de Meza y Ulloaren alaba izan zen, biak Chillango antzinako familietakoak ziren. Bere semeak Bernardo O'Higgins Riquelme eta Rosa Rodríguez y Riquelme izan ziren. Euskaldunen ondorengoa zen.\nMultimedia: Isabel Riquelme\nAzken aldaketa 22 ekaina 2021(e)an, 20:54(e)tan\nOrriaren azken aldaketa: 22 ekaina 2021, 20:54.


Torrents | November 2019\nMezu elektronikora iritsi den gutunetik. Kaixo Laguntza mesedez, instalatu Windows sistema eragilea, eta Utorrent programan entzun ditudan fitxategiak desagertu egin ziren. ie diskoan daude, baina ez daude programan. Deskargatutako fitxategiak ez dira nahikoak, pena bat da, orain ez dago ezer banatu beharrik, balorazioa erori egingo da. Esadazu nola itzuli?


Hasiera - Ekintza Ikastola\nMatrikulazio prozesuaren hasiera bezala, EKINTZA Ikastolak, banakako bisita gidatuak antolatzen ditu.\nDeitu edo emailez kontaktatu.\nHaur Hezkuntzako 4. Mailakoek egin duten bideo zoragarri hobenekin opor zoriontsuak izatea opa dizuegu EKINTZA ikastola osatzen duzuen komunitate osoari!\nUztailaren 1ean bere marka, proiektua eta fanzinea aurkeztuko ditu, eta 200 ale jarriko ditu salgai. El Diario Vasco egunkarian elkarrizketa egin dio Begoña Del Tesok.\nEguraldi ona lagun, hirikoak ez diren beste hondartza batzuetan ibiltzeko aukera izan dute LH3 eta LH4ko ikasleek. Izan ere, Zarauztik Getariara oinez joan ondoren, bertako hondartzan ibili dira.\nIkasturtearen amaiera oso gertu dugu, eta pena handiz itxiko badugu ere 2021-2022 ikasturtea, azken ikastola egunak alaiak izatea nahi dugu. Horregatik, gaur, ikastolako jaiaren barruan egindako haur festaren irudiak ekarri nahi dizkizuegu. Ikusi bideoa!\nLH4ko Izurdeak eta Zaldiak gelako ikasleek Egiptora bidaia egin dute. Bertako kultura ezagutu dute eta ikasitakoa maketetan jaso dute.\nGarazi Diaz Ekintzako ikasle ohiak jitoan dauden migratzaileekin txalupak egonkortzeko prototipo bat diseinatu du bere ikaskideekin batera, gradu amaierako lan gisa.\n“Helburu nagusia ikasle bakoitzak bere neurriko ikasketa esperientzia eta garapen egokiena izatea da”\nMertxe Urkiola, EKINTZA ikastolako zuzendari pedagogikoari elkarrizketa, ikastolan egin den hezkuntza proiektuen berrantolaketaren inguruan.\nIgeldon izan dira HH5eko ikasleak\nZenbat sentsazio bizi izan dituzten irteera honetan! Jolas eremuko gune ezberdinetan ibili dira, bakoitzak eskaintzen dituen sentsazioak bizi araziz!\nAurkitu azkar eta erraz behar duzuna\nEKINTZA ikastola - Aurkitu azkar eta erraz behar duzuna


► Hizketa txokoa\n► Behar Teknikoak\nSortzailea gromen49, 2020ko Irailaren 25a, 12:01:11\n2020ko Irailaren 25a, 12:01:11\nAspalditik jaitsi egin ditut filmak eta marrazkiak hemendik (mila esker!!! ez dakizue ze on egiten diozun euskerari, benetan!), baina gaur sortu berri dut erabiltzaile bat zuekin harremanetan jartzeko ba, dudan zalantza argitzeko:\nkonfinamendu garaian (apirilean, etab.) web-orria ondo zebilen eta "Aurkibidea" sakatuz gero, film berrien irudiak (karatulak) agertzen ziren, oso ondo zegoena, ba, zer jaitsi azkar jakiteko.\nUdan berriro egin dut saiakera eta ezinezkoa da, pantaila beltzez agertzen zait eta ez da filmarik agertzen. Proba egin dut mozilla, chrome, explorer eta edgerekin, baina gauza bera. Eta gauza bera beste ordenagailu batekin.\nZer edo zer instalatu behar (shockwave, flash, java...), ba, berriro karatulak ikusteko? Nabigatzaile zehatz batekin egin behar da?\nEr: Behar Teknikoak\n2020ko Irailaren 25a, 16:20:46 #1\nKaixo gromen49, ongi etorri.\nOraintxe probatu dut eta aurkibidea ondo dabil. Gainera lehenengoa zara hori esaten diguna. Nik uste dut zure ordenagailuaren arazoa dela. Ez da ezer instalatu behar, hemengo orriaren eskuinaldeko testu kutxan filmaren titulua idatzi eta berehala ateratzen dira emaitzak.\n2020ko Irailaren 27a, 21:26:50 #2\nNik ere ez dut inolako arazorik izan\n2020ko Irailaren 28a, 15:26:44 #3\n2020ko Urriaren 31a, 22:19:48 #4\nAipamenaren egilea: gromen49 Noiz: 2020ko Irailaren 25a, 12:01:11 Aupa!\nNeri ere laneko tablet eta ordenagailuak ez dizkit aurkibideko irudiak kargatzen, etxean ez daukat arazorik baina lanean aurkibidea ez dabil. Ez dakidana zergatik den, ez dut gehiegi kontrolatzen gaia, beraz ezin dizut gehiegi lagundu..\nBaina bai, zerbaitegatik gailu batzuk ez dute aurkibidea kargatzen.. ea dakien norbaitek argitu dezaken zer den, nik ere jakin nahiko nuke eta.


Haserrea eta nazka eragiten ari da, azken orduotan herrian arnastu den kiratsa - Usurbil - Noaua.eus\nHaserrea eta nazka eragiten ari da, azken orduotan herrian arnastu den kiratsa\nNoaua Aldizkaria 2019-07-18 12:40\nEta azken orduotako kiratsak beste behin, herritar batzuen begirada Atxegalde pareko Osinalde industriagunean finkatu du; Ucin enpresan.\nHala irakurri diogu "Xingola Usurbil" Twitterreko erabiltzaileari. Kiratsa arnastu beharrean aurkitu zen une berean sare sozialetan idatzi zuenez, "#kiratsa eta botagurea. Sukalde barruraino sartu da, jasanezina! Zeruan hodeiak, haize fina,... Nondik? Betiko lekutik!".\nKaxkoko bizilagunak kiratsa jasanezina zela gaineratu du Twitter bidez. "Ezin balkoira atera! Leihoak itxi egin behar! Kaxkotik ari naiz, bai, herriko erdigunetik baina lasai, hemen ez da ezer gertatzen, dena ondo doa. Gora tximini berrien filtroak! Gora #Usurbil go aire garbia! Hau desgraziya!". Duela astebete ere antzeko gertakari baten berri eman zuen. Eta denboran atzera eginda, kiratsa sumatu den egunen zerrenda luzea da.\nUdalak aspaldi egin zuen kiratsa sumatzean bertara, Udaltzaingora mezua helarazteko deia. "Xingola Usurbil" erabiltzaileak hala egin du ostegun goiz honetan, udal ingurumen sailera bideratuko dute gertakaria. Gaur goizean bertan beste Luis Atxega beste Twitter erabiltzaile batek, "laino grisa eta usainduna atera da. Haizearen norabideak Igeldo aldera eraman du...".\nDuela urtebete bezala\nOrain justu urtebete, ondoko irudi ikusgarrien lekuko izan ginen. Herritar batek helarazi zituen NOAUA!ra. Ucin-eko keak literalki Atxegalde eta Kaxkoaren zati bat irentsi zituen. Biharamunean, "ez etsi, Ucin-i hortzak erakutsi" aldarripean elkarretaratzea egin zen Mikel Laboa plazan, herritar talde batek deituta.


Gobernuak Minusbaliotasunari buruzko Espainiako Estrategia (2012-2020) onartu du | Consumer\nGobernuak Minusbaliotasunari buruzko Espainiako Estrategia (2012-2020) onartu du\nErreferentzia-esparru integrala eta jarraibidea izango da, ezgaitasunaren arloko politika publiko guztiak garatzeko.\narabera: Larunbata, 2011ko urriaren 15a\nGobernuak urriaren14an onartu zuen Ezgaitasunari buruzko Espainiako Estrategia (2012-2020), gure herrialdean ezgaitasunaren arloan garatzen diren politika publiko guztien erreferentzia-esparru eta gidalerro izan dadin, “haien ikuspegi osoarekin”, Osasun eta Gizarte Politika eta Berdintasun Ministerioak jakinarazi zuenez.\nDokumentuak printzipio hauek ditu oinarri: bereizkeriarik eza, legearen aurreko tratu-berdintasuna eta aukera-berdintasuna, bizimodu independentea, normalizazioa, irisgarritasun unibertsala, guztientzako diseinua, elkarrizketa zibila, ezgaitasun, parte-hartze, erantzukizun publiko, osotasun eta estentsibitate, eraginkortasun eta eraginkortasun, ezgaitasunaren ekonomia, sentsibilizazio eta irudimena eta sormena.\nEstrategiaren xedea da ezgaitasuna duten pertsona guztiek beren eskubide guztiak izan ditzaten laguntzea, bai gizarte osoak, bai ezgaitasuna duten pertsonek berek ere, pertsona horiek ekonomian eta bizitza sozialean egiten duten ekarpenaren onura osoa izan dezaten.\nOsasunak azaldu zuen testuak neurri estrategiko batzuk definitzen dituela, batez ere lan-merkatuan, hezkuntzan eta pobrezian eta gizarte-bazterketan oinarritutako zeregin eta jarduera tenporalizatuetan gauzatzen direnak. Bi aldi daude: bata, hasierakoa, 2012tik 2015era bitartekoa, eta, bestea, amaierakoa, 2016 eta 2020 artekoa. Estrategiaren jarraipena eta kontrola Ezgaitasunaren Kontseilu Nazionalaren bidez eginen da.\ndiskriminazio ezgaitasun gizarte-bazterketa irisgarritasuna sentsibilizazio


Natusfera · Cylindropuntia spp. ((Engelm.) F.M.Knuth) (Parke Nazionalen Sareko INBADITZAILEAK)\nZuhaixka zukutsuak, zenbaitetan zuhaizkarak, sendoak, oso adarkatuak oinarritik eta goranzko adar unbeliformeekin. Giltzarte zilindriko glabroak berde-gris kolorekoak, luzetarako edo obal-formako saihets edo tuberkulu nabarmenekin. Areolak arantza sendoekin, kopuru desberdinetan. Argizari-loreak, kopa formakoak, gorriak, magentak, berde-horixkak edo horiak eta, zenbaitetan, zuriak izan daitezke. Fruitu ia esferikoak, batzuetan zilindrikoak edo disko-formakoak, mamitsuak edo lehorra.\nCAM metabolismoa dute eta ugalketa sexual eta begetatiboa (palek sustraitzeko gaitasuna dute).\nEspainian, hainbat espezie aurkitzen dira: C. imbricata, C. rosea, C. spinosior, C. tunicata. Zonalde lehorretan, sastrakadi degradatuetan, utzitako soroetan eta itsasotik hurbil dauden etzeetan zehar banatzen dira. Lehorteak eta izotzaldiak oso ongi jasaten dituzte, baina behar bezala drainatutako lurzoruak eta eguzki betea behar dituzte.\nAdaptado por INVASORES - administrador de un trabajo de (c) cartotragsatec, algunos derechos reservados (CC BY), http://natusfera.gbif.es/guide_taxa/1741


17 iraila, 2019 Gazteak 1150\nFutbolzalea eta futbolaria da Itsaso Bolinaga (Ordizia, 2002). Haurra zenetik jokatzen du futbolean, lehenik Ordizian eta ondoren Goierri Gorrin. Aurreko denboraldietan beheko mailetan aritu ondoren, aurten Euskal Ligan jokatzeko pausua eman du. Harrobiko haurrak ere entrenatzen ditu talde goierritarrean.\nNola iristen zarete igandean hasiko duzuen Euskal Ligara?\nLagunarteko gutxi jokatu ditugu, bi soilik, eta denboraldi hasieran nabarituko da hori. Fisikoki ez gaude guztiz prest baina partidak jokatuz hartuko dugu erritmoa. Jende berria gaude taldean eta ilusioa dugu. Denboraldi txukuna egitea espero dut, taldeak itxura polita baitu.\nHelburuez hitz egin al duzue?\nIaz Euskal Ligan ezjakintasuna nabari zen. Maila berri bat sortu zen, eta ez zen ziurra mailaz zenbat talde igoko ziren. Bigarren mailara igotzea zen asmoa, baina ez zen lortu. Aurten lehenik taldea egonkortzea da helburua, eta ondoren goiko postuen borrokan aritzea.\nAurreko urteetako zenbakiak hobetu nahi dituzue beraz.\nHasiera batean behintzat aurreko denboraldietako emaitzak hobetzeko asmoarekin hasi behar dugu. Urtez urte sailkapenean geroz eta gorago gelditu gara, eta marka hori ontzen joatea da helburua. Gai izan behar dugu postu horien borrokan aritzeko, gutxienez mantendu eta posible denean hobetzeko.\nIazko denboralditik talde berri asko al daude Euskal Ligan?\nAurreko urteko talde batzuk bigarren mailara igo dira eta behetik talde berriak datoz; tartean Reala eta Eibar. Talde gogorrak dira biak ala biak. Oso jokalari gazteak dituzte, eta kalitate handikoak. Azken finean aukeraketa bat egiten dute eta hori zelaian nabari da.\nGoierri Gorriren lehen taldea asko aldatu al da?\nTaldea ez da asko aldatu iaztik hona. Urtero bizkarrezurra mantentzen saiatzen gara, eta ondoren, dauden hutsuneak betetzen. Denboraldiz denboraldi taldea aldatzea derrigorrezkoa da, jokalari berriak behar direlako. Aldi berean garrantzitsua da beheko taldeetako jokalariak gorantz joatea.\nMailaz igotzeak eraginik izan al du zugan?\nJokalari bezala ez dut uste aldatu naizenik, baina askoz ere urduriago jartzen naiz Euskal Ligan; bai entrenamenduetan bai partidetan.\nJokalariei gehiago eskatzen al zaizue mailaz igotzean?\nLigako partidekin ez gara hasi, baina entrenamenduetan presio gehiago nabari dut, eta beraz urduriago nago. Norberak duen guztia eman behar duelako eskatzen da gehiago, baita entrenamenduetan ere.\nGoierri Gorri proiektua egonkortu al da?\nNoski, urtetik urtera jokalariak mailaz igotzeak erakusten du egonkortasun hori. Mailaz maila Goierri Gorrik duen presentziak erakusten du kluba sendotu dela, eta neskek futbolean jarraitzeko aukera dutela. Beti egongo da futbola uneren batean jokatzeari uzten dionik, baina behetik haur ugari datoz.\n« Iraia Oiartzabal eta Nagore Belastegi\nHorrelaxe doakigu mundua »


Nest etxearen segurtasunarekin konprometituta dago hiru produktu berri | Androidea\nNestek etxeko segurtasunaren aldeko apustuak egin ditu hiru produktu berri merkaturatuta\nJose Alfocea | | Berri, Segurtasuna\nNest enpresa teknologikoak, termostato adimendunengatik ezaguna, prentsaurrekoa eman zuen atzo eta bertan bere indarra erakutsi zuen segurtasunaren aldeko apustua bikoiztu, urte berean bigarren aldiz, bere produktu sorta.\nGuztira, hala da segurtasun sistema berria etxerako, praktikoa eta erabiltzeko erraza, horrekin batera bideo-atezain moderno eta adimentsua eta kanpoko segurtasun kamera manipulazioen eta baldintza atmosferiko kaltegarrien aurrean.\n1 Horrela ikusten du Nestek etxeko segurtasuna\n1.1 Nest Secure\n1.2 Kaixo habia\n1.3 Nest Cam IQ Outdoor\nHorrela ikusten du Nestek etxeko segurtasuna\nNestek haragi guztia bota du eta munduari lehenengoa aurkeztu dio etxeko segurtasun sistema mendeko XXI. mendekoa "barnerakoiekin gupidagabea eta jabeentzako oso praktikoa" dela dio. Izenpean Nest Secure, hiru elementuz osatutako sistema hau beste bi osagarriekin konbinatzen da, Habia Kaixo, bideo interfono modernoa, eta Nest Cam IQ, sofistikatua, erresistentea eta adimenduna kanpora begira.\n"Nest Secure" bereziki segurtasun sistema modernoa da familiako kide guztiek erraz erabiltzeko diseinatua "Etxetik sartu eta ateratzerakoan". Familiako kide bakoitzak ohitura eta ohitura desberdinak dituenez, sistema Nest Secure eskaintzak aktibatzeko eta desaktibatzeko modu desberdinak a errazten duen bitartean etxeko zaintza osoa berehala jakinaraztea bidaltzea arreta jarri behar zaion edozein mugimendu hautematen duenean.\nSegurtasun sistema Nest Secure Hiru elementuz osatuta dago. Alde batetik dugu Habia Guardia Teklatua, alarma, mugimendu detektagailua eta ahots kudeatzailea biltzen ditu. Harekin batera Nest Detect, sentsore oso trinkoa, bateria bakarrarekin funtzionatzen duena eta atea edo leihoa irekitzen edo ixten den momentua zein mugimendua antzemateko gai den. Leiho batean jartzen bada, haren irekiera edo itxiera antzemango du; pareta baten gainean jartzen bada, mugimendua antzemango du; Eta ate baten gainean jartzen bada, bi funtzioak betetzeko gai izango da.\nAzkenean dugu Habia Etiketa. Kasu honetan, giltzatako etxeko gakoekin batera eraman dezakegun osagarri mugikor baten aurrean gaude eta horri esker Nest Secure sistema oso azkar eta erraz aktibatu eta desaktibatu ahal izango dugu, inolako sarbiderik sartu beharrik gabe. pasahitza. Horrela, mini osagarri hau etxean sartzen diren konfiantzazko jendearekin partekatu daiteke, hala nola, ez diren lagun eta senideekin edo garbiketa zerbitzuarekin.\nHori guztia kamera desberdinak gehituta ere osatu daiteke Nest Cam erabiltzaile bakoitzaren beharren eta lehentasunen arabera.\nAtzo aurkeztutako beste produktuetako bat bideo-atezain adimenduna Kaixo habia, pertsona bat hautemateko eta erabiltzaileari sartutako irudiarekin alerta bat bidaltzeko gai datxirrina jo ez duzunean ere. Gainera, erabiltzaileak aipatutako pertsona horrekin komunikatu ahal izango da «Hitz egin eta entzun» sistemari esker, elkarrizketa arina HD kalitatean mantendu ahal izateko.\nAzkenean, kanpoko segurtasun kamera Nest Cam IQ, konpainiak urte hasieran aurkeztu zuen barruko Nest Cam IQ kameratik urrats bat gehiago. Kamera da, zure etxean gertatzen dena kontrolatzen duena, informazio praktikoa bidaltzen dizuna eta eguraldi txarraren aurrean oso erresistentea.\nSegurtasun sistema integralarekin hasita Nest Secure, kaleratuko da azaroan, Estatu Batuetan, Europan eta Kanadan, berriz, 2018ra arte itxaron beharko dugu, datarik zehaztu gabe. Hala eta guztiz ere, Estatu Batuetan, dagoeneko webgunearen bidez erreserba daiteke habia.com aldiz, lehenengo unitateen bidalketa azaroan zehar hastea aurreikusten da eta orduan dendetan ere eskuragarri egongo da.\nNest Secure oinarrizko paketeak Nest Guard, bi Nest Detect eta bi Nest Tag ditu, eta horren prezioa izango da Dolarraren 499. Sistema hau osagaien unitate osagarriak eskuratuz osatu daiteke Habia detektatzen du 59 $ / u prezioan Habia etiketak 25 $ / u-tan.\nEta nahi dutenentzat, Best Buy kateak eta Nest.com-ek oinarrizko paketea eskaintzen dute Nest Cam Outdoor-ekin batera, guztira 598 $, ehun dolar aurreztea suposatzen duena.\nBideo ateko telefono adimenduna Kaixo habia salgai egongo da 2018ko lehen hiruhilekoan Europan eta Estatu Batuetan, baina, momentuz, ez daukagu informazio gehiago.\nAzkenean, kamera Nest Cam IQ kanpokoak Estatu Batuetan, Kanadan eta Nest Europan dauden merkatu guztietan jarriko dira abian azaroan hasita 379 €.\nArtikuluaren bide osoa: Androidea » Berri » Nestek etxeko segurtasunaren aldeko apustuak egin ditu hiru produktu berri merkaturatuta\nNahi duzunarekin gordetzeko edo partekatzeko apk fitxategiak ateratzeko 2 modu\nTxinako prentsak Galaxy Note 8 gorroto du


GUTUNAK.EPPK-REN KOMUNIKATUA:EUSKAL PRESOAK EUSKAL HERRIRA ORAIN! | orain\nGUTUNAK.EPPK-REN KOMUNIKATUA:EUSKAL PRESOAK EUSKAL HERRIRA ORAIN!\nEuskal Preso Politikoon Kolektiboak euskal gizartearekin bere ekimen eta gogoetak konpartitu nahi ditu agiri honen bidez: Ospakizun, aldarrikapen eta salaketa egunak\nNazioarteko Giza Eskubideen Eguna abenduaren 10ean. Halako egunik bada, eskubideak urratzen direlako da, han eta hemen, nonahi. Gurean franko, hizkuntza eta kulturatik hasi eta eskubide politiko oinarrizkoetaraino, euskal presook pairatu behar dugun jazarpen eta beheramenduetatik pasatuz. Egun aproposa urraketen salaketa egiteko.Euskararen Nazioarteko Eguna abenduaren 3an, ospakizun eta errebindikazioa uztartuz. Egun seinalatu bera, Nafarroaren Eguna, ospakizun eta aldarri hau ere. Lingua navarrorum esamolde zaharra, euskaldunon hizkuntza, nafarron hizkuntza. Herri bat. Euskalgintza eta herri osoarekin bat gatoz gure hizkuntzaren aldeko mobilizazioan. Garai berriak hizkuntza eta kultur eztanda ekarri behar du, auzo eta herrietatik instituziotaraino, norbanakotik gizarte osoraino. Hizkuntzak lurraldea behar du, egitura juridiko politikoa, eskubideak. Non euskaraz, han Euskal Herria. Euskara ofiziala lurralde osoan!.Kontrara, Espainiako Konstituzioaren Eguna abenduaren 6an. Inposaketaren hautua egiten jarraitzen dutenek ospatu dute. Guk lerrootatik, Herri gisa dagozkigun eskubideak errebindikatzen ditugu gure herriko sektore zabalarekin batera eta ukazioa salatu. Presoarentzat bezala ziega da Konstituzio espainiarra Euskal Herriarentzat. Zerrailaren gakoa eskuan dugu!\nEuskal Presoak Euskal Herrira, sakabanaketa amaitu\nSakabanaketa amaitu eta batu gaitzaten aldarrikatzera gatoz ekimen berrituarekin. Eskaera ez da berria, une honetan gaurkotzen dugu ordea, gure eskubidea delako, gure senitarteko eta lagunen eskubidea delako, gure herriaren eskubidea delako. Espetxe politika, sakabanaketa, preso politikoon kontra izateaz gain, senide eta lagunen kontrako zigor erantsia baita. Mende laurden indarrean, gaur, herriarekiko xantaia politikoa luzatzea dakar, abiatutako prozesu politikoa oztopo eta eraso iraunkorrean zangotrabatzea.\nKonponbide demokratikoaren aldeko indarrek eta euskal gizarteak, permititu ezin dugun erasoa. Estatuei modu positiboan erantzutea besterik ez dagokie, luze gabe. Aurrez aurre Herri osoa baitute, gaur arte espetxe politikaren krudeltasun eta bortxakeria onartu, babestu eta sustatu dutenak ere. Amaitzea, urjentziazko ariketa demokratikoa. Erabaki ausart, sakon eta demokratikoak hartzeko garaia da. Konponbidearen ibilbide orriak exijitzen du.Gutako bakoitzak Euskal Herriratzeko eskaera egingo dugu egunotan, agiri honen bidez jakinarazi eta babesten dugun eskaera.\nGure izaera politikoa errespetatua izan behar da, gatazka politikoaren ondorio zuzen eta ukaezin baikara, konponbidearena bezalatsu. Garai berriotan, prozesu politikoan gure ekarpen aktibo eta positiboa egiteko Euskal Herrian baturik izan behar dugu, dagokigun eztabaida, harreman eta ekimenak baldintza politiko egokietan eraman ahal izateko. Funtsezkoa da Euskal Herrian elkartzea.Kolektiboak, Frantzia, Espainia eta beste lurraldetan garen kideok, eztabaida prozesua abiatu dugu, agiri honen bidez ofizialki ezagutzera ematen duguna. Nazio askapen mugimenduaren estrategia eta egoera politikoa dugu eztabaidaren abiapuntua. Amnistia eta autodeterminazioaren bidean, Kolektiboaren ildo politikoa zehaztu eta eguneratzea eztabaidaren muina.Eztabaidaren ondorioek Kolektiboaren norabidea markatuko dute. Konponbide demokratikoaren bidean zeresana badugu. Konponbidearen korapilo nagusia autodeterminazioa da, gatazkaren ondorioen korapiloa ondoan duela. Biak askatu behar ditugu. Askarazi.Horra gure erronka berria. Ausardiaz, arduraz eta baikortasunez gure Herriarekin batera, herritarrekin batera aurrera jotzeko erabakitasun osoa dugu. Urratsak eman behar dira.\nUdazken honetako ekimenak norabide horretan kokatzen ditugu. Eskaera demokratiko premiazkoa egin dugu: muturreko egoerak altxatzea. Estatuek urtetan eraikitako legeria eta mekanismo juridiko-judizial errepresiboek, hamarnaka preso espetxean bahiturik dituzte, preso ororen askatasunerako eskubidea behin eta berriz ukatuz. Gaixo direnak, kondizionalaren epeetan aspaldi sartuak direnak, bizi arteko zigorra de facto eta irregularki aplikatuta espetxealdia luzatu dietenak.Guztion berehalako kaleratzea exijitzen dugu. Orain arteko jukutria, intoxikazio eta manipulazioak, etekin gose miserableak, alboratzeko garaia dute.\nEspainiako Gobernu berriari, Frantziako Gobernuari, Nazioarteko Komunitateari\nOinarrizko eskakizun hauei Espainiako Gobernu berriak eta Frantziako agintariek erantzun beharko diete, esan bezala luze gabe. Nazioarteko komunitateari ere luzatzen diogu deia, egoeran esku hartu eta urrats erabakior eta atzeraezinak eman daitezen susta dezan.\nEuskal herritarrei: Mobilizazio Kolosala urtarrilaren 7an\nAgintariak mugitzeko, mobilizatu beharra dago. Herriaren Hitza entzunaraziko dugu. Bat egiten dugu herri mobilizazio orokorrarekin: asteburu horretan ez da bisitarik izango, zuekin izango gara Bilbon. Entzun dadin euskal herritarren ahotsa, Madril, Paris eta munduan zehar. Protagonista eta sustatzaile izan gaitezen denok, guztion eta bakoitzaren bultzadak hautsiko ditu eta kateak.\nEuskal Presoak Euskal Herrira! Amnistia, Autodeterminazioa!\nBARREBUSA.ERC ofrece a Amaiur hacer un grupo propio en el Congreso///Hacer eso,y el próximo lema de ORAIN será "Euskal Presoak,Espainiara".Lo que faltaba.Perdonar,pero alguien tiene que marcar las lineas incruzables a los de ERC. →


Kimioterapiak nola eragiten dion garunari | Consumer\nKimioterapiak nola eragiten dion garunari\nKimioterapia jasotzen duten pazienteen ehuneko txiki batek sintoma kaltegarriak ditu garun-funtzioetan\nIrudia: Tim Snell\nMinbiziaren tratamendu kimikoak, kimioterapia izenekoak, bizitza asko salbatu ditu. Hala ere, ez da oso espezifikoa eta pazientearen organo eta ehun osasuntsuak arriskuan jar ditzake. Orain dela gutxi, kimioterapiak nerbio-sistema zentralean nola eragiten duen jakiteko beste urrats bat egin da. Adituek diotenez, terapia seguruagoak diseinatzeko balioko du.\nEspezialistek oso ondo dakite kimioterapia ematen zaien pazienteen proportzio txiki batek sintoma kaltegarriak dituela garuneko funtzioetan, bai tratamenduan zehar, bai tratamendua amaitu ondoren, baita zenbait urte igaro ondoren ere. Pazienteak ohartzen dira beren funtzio kognitiboak, oroimena barne, okerrera egiten dutela kimioterapia jasotzen ari direnean. Hasieran, medikuek uste zuten minbizi-iturri izan ohi diren estresaren edo depresioaren ondorio zela.\nHala ere, berriki frogatu da gaixotasunaren eta haren tratamenduaren benetako eragina dela, Christina A espezialistak azaldu duenez. Meyers, “Journal of Biology” aldizkarian. Kimioterapiaren ondoren epe labur eta ertainean asaldura neurologikoa gertatzen den kasuetan zer mekanismo dauden jakin gabe dago oraindik.\nAnimaliekin egindako ikerketa batzuen arabera, hipokanpoa, ikaskuntzarekin eta oroimenarekin lotura handiena duen garunaren zatia, kaltetua gertatzen da. Hala ere, ikusi da mota horretako sintomak dituzten minbizidun pazienteek arazoak dituztela oroimenekin eta garuneko beste eremu batzuetan dauden funtzioekin zerikusi handiagoa duten beste alderdi batzuekin, hala nola aurreko eremuko materia zuriarekin.\nKoloneko eta bularreko minbizietan erabili ohi den agente batek heriotza zelularra eragiten du garuneko zelula mota batzuetan, eta kalteak eragiten ditu mielinan.\nEstatu Batuetako ikertzaileek egindako eta aldizkari berean argitaratutako esperimentuek adierazten dutenez, koloneko eta bularreko minbizien kasuetan kimioterapian erabili ohi den agente batek (5-FU) heriotza zelularra edo apoptosia eragiten du garuneko zelula mota batzuetan, eta mielinan ere kalteak eragiten ditu.\nMielina neuronen arteko loturak baina-forman estaltzen dituen substantzia da, eta nerbio-bulkadak transmititzeko aukera ematen du, eragin isolatzailea duelako. Zientzialariek azaltzen dutenez, mielinan kalteak izaten jarraitzen dute tratamendua amaitutakoan, endekapenezko prozesu bat hasi baita. Bai Meyers-ek bai esperimentuak egin dituzten ikertzaileek uste dute kimioterapia-agenteen ekintza-mekanismoa ezagutzea, eta ez orain ikertutakoa bakarrik, oso garrantzitsua dela kasu bakoitzeko tratamenduak aukeratzeko eta garuna haien eraginetatik babesten saiatzeko.\nEsperimentuak laborategian egindako lerro zelularren gainean eta saguen gainean egin ziren. Arratoietan, apoptosia asko handitu zen garuneko zenbait eskualdetan, eta substantzia injektatu eta 56 egunera desagertu zen. Era berean, zelula gutxiago ugaltzen dira normalean garuna sortzen den eremuetan. Esperimentu xeheago batean mielinari egindako kaltea egiaztatu zen, progresiboa eta jarraitua.\nRochesterreko Unibertsitateko (AEB) autoreak, Mark Noble buru dutela. ), adierazten dutenez, endekapen hori ez dago sugarekin edo kalte baskularrarekin lotuta, lehenago 5-FUrekin tratamenduan izandako beste esperimentu batzuen bidez ikusi baita; aitzitik, badirudi jarduteko mekanismo berri bat dagoela. Animaliei buruzko ikerketa ugari egin dira kimioterapiaren eraginei buruz, eta emaitzak oso desberdinak izan dira, nahiz eta ondorio negatiboei buruzko ezagutza baliotsua metatzen den.\nAzken azterketa horrek aurrekoak osatzen ditu, funtsezko faktore bat adierazten baitu: epe ertaineko endekapen-prozesua, mielinari eragiten diona. Pazienteetan, datuek adierazten dute funtzio kognitiboetan ondorioak dituztela kimioterapiarekin tratatutakoen %15ek, gutxienez. Tratamenduan zehar, arreta jasotzeko gaitasuna, ikasteko gaitasuna eta jasotako informazioaren prozesuaren abiadura aldatzen dira. Beste azterketa batean ikusi zen tratamenduan zehar kaltetutako pazienteen erdiak tratamendua amaitu eta urtebetera jarraitzen zuela. Beste ikerketa batek bost urte geroago izan zituen ondorioak kasu batzuetan.\nArtsenikoa leuzemiaren aurka\nMinbizirako eskuragarri dagoen kimioterapiaren armategiaren barruan, duela urte batzuetatik ari da artsenikoa erabiltzen, pozoi ezaguna, leuzemia mota batzuk tratatzeko. Artseniko-konposatuak erabiltzea 1992an Txinako medikuntza tradizional batean printzipio aktiboa identifikatzetik dator, zeina artseniko-oxido bat izan baitzen. Hala ere, orain arte ez zen ezagutzen (kimioterapian erabiltzen diren beste konposatu kimiko batzuekin gertatzen den bezala) ekintza-mekanismoa, “Nature Cell Biology” aldizkariak dioenez. Bere konplexutasuna azaltzen duen lehen ikerketa argitaratu du.\nDundeeko Unibertsitateko (Erresuma Batua) eta Parisko (Frantzia) ikertzaileek artsenikoarekin egindako tratamenduaren ondoriozko entzima identifikatu dute. Entzima horrek, era berean, minbiziarekin zerikusia duen proteina bat prestatzen du desegin dadin. Proteina hori degradatzean, gaixotasuna geldiarazten da. Aurkikuntza horrek informazio erabakigarria ematen du minbiziaren kontrako terapian artsenikoaren eta haren konposatuen erabilerari buruz, eta horrelako tratamendu hobeak garatzen lagun dezake.\ngarun kimioterapia minbizi pacientes-eu tratamendu


Oier Aranzabal, Egilea hemen ZUZEU • Page 3 of 47\nHitz gutxitan: Mudantza Muskerrek eta sugandilek lantzean, lantzean, berritu egiten dute azala. Zaharra lehortzen zaie, arretu eta oskoldu, eta gorputzak bertatik irten beste erremediorik ez du izate...\n“Fe de etarras”: alde eta kontra\n"Fe de etarras": alde eta kontra - Borja Cobeaga zine zuzendari donostiarrak jakitera eman du martxan dagoela aspaldian idatzia zuen “Fe de Etarras” komedia filma. Netflix-ek ekoiztuko du, �...\nIstorioen mailako Storytelling-a\nIstorioen mailako Storytelling-a - Aski ezagunak dira World Press Photo erakundeak antolatutako urteroko argazkilaritza sariak. Honakoak ordea, 2017ko storytelling digitalaren sariketako irabazleak ...\nKoordenatuak Ibilbide baten amaiera da apirilaren 8a. ETAren armategien koordenatu zehatzak publiko egin ziren bakearen artisauak medio. ETAren armategien koordenatuak publiko egin ziren unean ber...\nKalami zazpikiak, Sauroni > Sauron, Batzuetan instante batek aukera bat dakar, eta aukera hori une zehatz horrekin amaitzen da. Eta amaitzen bada, ezin duzu deus ere egin. Duela astebete esan ...\nEuskalgintza eta isileko ehiztarien beruna > Euskal ekosistema Singapurgo karramarroz, katamotzez eta adar zuriko errinozerontez betea dago. Hemen dena da hil ala bizikoa. Dena da lehena edo...\nUmorearen mugak eta kakalarrirako zilegitasuna Internetek sua hartu zuen asteburuan El País egunkariak albiste bihurtu zuen bideo muntaia baten karietara. Bertan, 'Euskaldunan naiz, eta zu? Espainia...\n[Berako musikariak] Joseba Irazoki: “Izaten dira une hobeak baina, normalean mileurista totala naiz”\nJoseba Irazoki Azkeneko aldiz Joseba Irazokiren (Bera, 1974) laborategian izan ginenetik ez da deus ere aldatu. Kolore eta tankera guztietako kitarrak ditu paretari lotuta alde batean. Bestean anplif...\nInpaktuak, garrantziak eta altxor zenbait Arrakastaren kalibrea neurtzeko gehientsuen erabiltzen dugun neurria diruarena da. Ekimen baten inpaktua, sosetan neurtu ohi dugu. Adibideak mila, "Udalak ...\nOtsoa artzain Hedabideok "Kakux" aferari bueltaka ari ginen bitartean, aste honetan, otoitzek gora egin dute Gipuzkoan. Entzun dituzu albisteak, irakurri kritikak eta aburu zorrotzak. Eta dirudienez,...\n[Politikari erretiratuak] Tasio Erkizia: “Ezkerra ezinean bizi da”\n[Politikari erretiratuak] Tasio Erkizia: "Ezkerra ezinean bizi da" Politikari erretiratua bada ere, oso aktiboa da Tasio Erkizia (Lesaka, 1943): "Aizue! Ez naiz erretiratu. Inoiz baino aktiboago nago...\nJuan Kruz Mendizabal zakurretara\nJuan Kruz Mendizabal zakurretara Guraso ateoak ditut eta ez ninduten eliza katolikoaren bedeinkazioarekin bataiatu. Ikastolan erlijioa baino, etika eskolak aukeratzen zituen tipo arraro horietako bat...\nJadanik ahaztuko zenituen euskal politikako 10 hitz potolo Politika hori da, hain zuzen ere. Zure arerioari marko bat inposatzea, zeinetan zu baitzaren jaun eta jabe, zu ona, salbatzailea eta bera tx...\nGarai berriak Garai berriak dira, nabarituko zenuen. Donald Trump AEBtako presidente errepublikar hautatuak Putinek zuzendutako hackerren laguntza izan du Etxe Zurira iristeko. Rajoy presidenteak 12 ...\nJoseba Sarrionandia, argazki batean preso Gaur gaueko 00:00etan puntuan ZuZeuk, Berria, Gara eta Noticias taldearekin bat, Jose Goitia kazetari amikuztarrak Joseba Sarrionandiari egindako elk...\nBeñat Sarasola: “Inoiz telebistako programa bat aurkeztu behar banuen, hori Sautrela zen”\nBeñat Sarasola: "Inoiz telebistako programa bat aurkeztu behar banuen, hori Sautrela zen" Kafeari zurrutada bat eman eta aitortu du: "Kameren aurrean egon izan naiz, kolaboratzaile moduan, baina aur...\nIruñean, Euskararen Ordenantzaren aplikazio esparrua, murriztua


Sanchez Galanen aurkako ikerketa artxibatu egin dute | Ekonomia | Berria\nSanchez Galan Iberdrolako presidentea, Espainiako Auzitegi Nazionalera iristen, joan den urtarrilean. ZIPI / EFE Tamaina handiagoan ikusi\n2022ko ekainak 23 18:37\nVillarejo auzitik onik irtetekotan da Ignacio Sanchez Galan Iberdrolako presidentea. Eta ez da izango frogatu delako ez zituela bere aurkakoak espiatu, baizik eta leporatzen zaizkion delituak ikertzeko epea jada igaro delako. Hala ebatzi du Manuel Garcia Castellon Espainiako Auzitegi Nazionaleko epaileak Sanchez Galanen aurkako auzibidea artxibatu duen epaian. Edonola ere, badago aukera ebazpenari helegitea aurkezteko.\nIberdrolako presidente Ignacio Sanchez Galanek joan den urtarrilean deklaratu zuen Villarejo auziaren harira. Villarejo komisarioarekin lotura zuen Cenyt enpresari ustezko enkargu ilegal batzuk egitea leporatu zioten; Iberdrolak, ordea, Galan «jazarpen kanpaina sistematiko» baten biktima zela ziurtatu zuen, eta gertakariek jada preskribatu zutela.\nEpaileak auto judizialean adierazi du «ez dagoela jarduteko tarterik». 2009ra arte egin zituen enkargu horiek Galan presidenteak, eta iaz inputatu zuten. Hortaz, hamar urte baino gehiago igaro dira, eta preskribaturik daude. Horixe bera argudiatu zuen Iberdrolako presidentearen defentsak.\nUstelkeriaren aurkako fiskaltzak hiru delitu leporatzen zizkion: eroskeria, intimitatearen aurkako delitua eta agiriak faltsutzea.\nFlorentino eta ekologistak\nArcos de la Fronterako (Andaluzia, Espainia) ziklo konbinatuko lantegi bati buruzkoa da garai hartan komisario ohiari agindutako lanen artean ezagunena: udalaren eta ekologisten oposizioa ezabatzea omen zen helburua, haien bizitza pribatuan arakatuz eta auzian zerikusia izan zezaketen epaileekin harremanetan jarriz.\nBeste lan bat Florentino Perez ACS eraikuntza enpresako eta Real Madrilgo presidenteari lotutakoa izango litzateke. Perezek Iberdrolako buru izateko urratsa egin zuen 2009an, akzioen %20 erosita, eta hori eragozteko kontratatu omen zuten Villarejo Sanchez Galanek edo haren gertukoek.\nSanchez Galanen ospeari ez ezik, Iberdrolaren negozioari ere eragin dio ikerketak. Izan ere, iazko abenduan Mexiko Berriko (AEB) merkatuen arautzaileak eragotzi egin zuen Bilboko konpainiak PNM Resources konpainia erostea, eta Sanchez Galanen aurkako ikerketa aipatu zuen arrazoien artean.\nOso handia da Villarejo komisario ohiaren itzala Espainiako mundu politiko eta ekonomikoan. Espainiako enpresa boteretsu gehienetara iristen dira komisario ustelaren atzaparrak: hala nola irregulartasunekin nahastu dituzte Francisco Gonzalez BBVAko presidente ohia, Isidre Faine Caixabankekoa eta Antonio Brufau Repsoleko burua.


Etorkinek ekonomiari egiten dioten ekarpena jaso dutena baino handiagoa da - Eusko Jaurlaritza - Euskadi.eus\n2020.eko maiatzak 21\nIkuspegik eta Cultumetríak prestatutako azterlanaren arabera, atzerritarrek 2018an kontsumo-terminoetan administrazio publikotik jaso zutena baino 810 milioi euro gehiagoko ekarpena egin zuten\nEzkutuko ekonomia kontuan hartu gabe, COVID-19aren krisiaren aurretiko testuinguruan, haren jarduera ekonomikoak % 2,06ko inpaktua izan zuen euskal BPGd-an\nIkuspegi - Immigrazioaren Euskal Behatokiak, gaur goizean, Bilbon, ‘Atzerritarrek EAEn BPGd-aren bidez egiten duten ekarpena. Hurbilketa gastuaren aldetik’ azterlanaren emaitzak aurkeztu ditu. Haren bidez, etorkinek 2018an, alegia COVID-19aren krisiaren aurreko aldian, BPGd-ari eginiko ekarpen ekonomikoaren eta gastuaren arteko erlazioa aztertu dute.\nIkuspegik Cultumetría - inpaktu ekonomikoaren neurketan eta gizarte-analisietan espezializatuta dagoen aholkularitzarekin elkarlanean prestatutako azterlanak jaso dituen datuen arabera ikusten da administrazio publikoek baliatutako diru-kopurua (714.912.000€) etorkinek euskal ekonomiari egiten dioten ekarpen ekonomikoa (1.525.292.820€) baino baxuagoa dela. Hau da, 2018an atzerritarren kontsumoak sortu zuen dinamismo ekonomikoak 810.380.818€-ko inpaktu positiboa izan zuela. Bestalde, orokorrean 1.525.292.820€-tako kontsumoak BPGd-aren % 2,06a suposatzen du.\nTxostenaren aurkezpenean, Arkaitz Fullaondo azterlanaren ikertzaile nagusiarekin eta Ikuspegiko kidearekin eta Alvaro Fierro Cultumetriako ikerketa-proiektuen arduradunarekin eta ikertzailearekin batera, Lide Amilibia Eusko Jaurlaritzako Gizarte Politiketako sailburuordea eta Simón Peña UPV/EHUko Gizarte eta Komunikazio Zientzien Fakultateko dekanoa izan dira.\nLide Amilibia Gizarte Politiketako sailburuordeak nabarmendu du Ikuspegin prestatutako txosten berri horrek eskaintzen dituen datuek amaitu egiten dutela etorkin subsidiatuen eta laguntza publikoen mendekoen inguruan dauden estereotipo eta zurrumurruekin. “Jatorriz atzerritarrak diren euskal herritarrek gure autonomia-erkidegoan altxor publikotik jasotzen dutenaren ia ekarpen bikoitza egiten dute, eta aberastasunari egiten dioten ekarpena BPGd-aren % 2tik gorakoa da. Zifra horiek apurtu egiten dituzte subsidiatua eta altxor publikoaren mendekoa ez den kolektiboari buruzko estereotipoak”, esan du Amilibiak.\nBestalde, Fullaondok honako hau esan du: “ikerketari ikuspuntu nabarmen kontserbatzailetik heldu diogu, eta, horretarako, administrazio publikoen gastuen datu ofizialekin baino ez dugu lan egin; sinesgarritasunaren eragozpena izan dezaketen beste datu batzuk baztertu ditugu, besteak beste, ezkutuko ekonomiaren analisia”.\nGizarte-prestazioak, osasuna, etxebizitza eta hezkuntza familien kontsumoaren aurrean\nAzterlana egiteko, Immigrazioaren Euskal Behatokiak eta Cultumetríak gastu sozial publikoarekin zerikusia duten organismo ofizialek emandako informazioa aztertu dute: Eusko Jaurlaritzako Etxebizitza, Hezkuntza eta Osasun sailak, bai eta Lanbideren zati bat ere.\nHala, etxebizitzaren kasuan, Eusko Jaurlaritzako Etxebizitza Sailaren arloek emandakok zifrak hartu dira oinarri (Alokabide, Visesa eta Etxebide eta Euskal Etxebizitzako Behatokia).\nBestalde, azterlanak Eusko Jaurlaritzako Hezkuntza Sailak atzerriko ikasleek unibertsitateaz kanpoko hezkuntza-zentroetan -bai publikoak bai pribatuak- eginiko matrikulazioari buruz emandako informazioa aztertzen du.\nAztertu den beste alderdi bat izan da etorkinen kasuan osasun-arretak dakarren gastua; hura EAEko osasun-gastuaren estimazioan oinarrituta lortu da, adin-taldeen arabera banatuta. Estimazioa Eusko Jaurlaritzako Osasun Sailak argitaratzen du.\nBeharbada daturik nabarmenena atzerritarrei bideratutako gizarte-prestazioei buruzkoa da. Zifra hori honako hauetatik eskuratu da: EAEn kolektibo horri bideratutako diru-sarrerak bermatzeko errentaren (DSBE) zati proportzionala eta etxebizitzako prestazio osagarriak eta gizarte-zerbitzuetako sarbidea.\nBestalde, azterlanak atzerritarrek ekonomiari egiten dioten ekarpena aztertu du. Datu horiek Euskadiko Familia Gastuaren Inkestatik abiatuta eskuratu ditu -inkesta EUSTATek egiten du-, bai eta 2018ko Pobreziaren eta Desberdintasun Sozialen Inkestatik ere.\nTxosten exekutiboa - EAEn atzerriko jatorria duten pertsonen ekarpen ekonomikoa BPGren bidez (2018):


KUPELA Informazio orokorra\nZaila da beren sekretua berbetan desleitzea baina, ziurrenik, beren musikaren, irudiaren eta jarreraren artean nonbait gorderik dago.\nBizia eta zuzena, alaia eta adierazkortasunez betea, Kupelaren musikari herri txikiaren zaporea dario, non bertsoa, trikia, erritmo dantzagarriak eta doinu erakargarrien artean, ahots jator bezain atsegina nagusitzen den.\nBestalde, irudi naturala dute, artifiziorik gabea eta, batez ere, auzokoa eta hurbila den heinean, ikaragarri sinesgarria. Kupelak sentitzen duena sentitzen duen moduan kantatzen du, ziur bezain zintzo, festa giroko gauaren epela kantagai bilakatuz.\nJarrerari gagozkiola, azkenik, egiten duen horretaz gozatzen duenaren jarrera topatzen dugu haiengan, beti ezustearen eta motibazioaren bila gogotsu, beti bizitzaren une gozoetan bereziki erreparatuz. Horrek, ezinbestean, ingurua baikortasunez kutsatzen du.\nPAGOTXA izeneko azken disko honetan ere berriro asmatzen dute beren publiko zabalaren gustuarekin eta sentsibilitatearekin. Anjel Larrañagak eta Xabier Zabalek konposatutako 14 kanta berri aurkezten dira, mundu handiari begira landuak, libreak, gaurkoak, baina berezko identitatea eta sustraiak mantendurik. “Extra” moduan, “Kupela” kanta sonatuaren bertsio remix dantzagarri bat dakar, promozio-bideokliparen irudi sugerikor batzuek lagundurik.\nKUPELA Atal honetako edukiak laister izango dituzu eskuragarri.Barkatu eragozpenak.


Aldaketa sakonak behar ditu Kontsumitzaileen legeak - Behatokia.eus\nDuela hilabete batzuk, Eusko Legebiltzarrak Kontsumitzaileen eta Erabiltzaileen Estatutua arautuko duen legearen berrikusketari ekin zion.\nGaur, Legebiltzarreko Merkataritza, Kontsumo eta Turismo Batzordean izan dira Euskalgintzaren Kontseiluko idazkari nagusi Paul Bilbao eta Hizkuntz Eskubideen Behatokiko zuzendari Agurne Gaubeka, lege-proiektuari egindako azterketa eta ekarpenak aurkezteko talde parlamentarioek gonbidatuta.\nBestalde, diruz lagundutako hainbat enpresaren betebeharrak desagertu dira. Bilbaok azaldu duenez, «aurreko araudian diruz lagundutako enpresei betebeharrak ezartzen zitzaizkien. Oraingoaren arabera, aldiz, euskararen sustapenerako laguntza jasotakoek besterik ez dute betebeharrik izango. Berdina gertatu da produktuak saldu eta zerbitzuak eskaintzen dituzten establezimenduen betebeharrekin: guztiz desagertu dira. Gainera, hizkuntza-eskubideen bermeari betebehar izaera eman beharrean, borondatezkoa eman zaio, eta eskubide hauen urraketak arau-haustetik kanpo utzi dira. Hartara, atzera egin da».\n«Gauzak horrela, eta 2003ko legeari erreparatuz gero, Legebiltzarrak eztabaidatuko duen zirriborroak elementu berritzailerik jasotzen ez duela ondorioztatu dugu. Are gehiago, hainbat kasutan aurreko legeak jasotako elementuak ezabatu ditu, eta beraz, hizkuntza-eskubideen bermea zailagoa izango da» ondorioztatu du Bilbaok.\nAgurne Gaubekak, bere hitzartzean, kontsumitzaileen eta erabiltzaileen eskubideak jarri ditu erdigunean: «Sarritan zabaldu da gure gizartean agintariek ez dutela, hizkuntzari dagokionez, eremu pribatua arautzerik. Horixe izan da gurea bezalako hizkuntzen erabilerari oztopoak jartzeko baliatu izan den aitzakietako bat. Dena den, hizkuntza eskubideak ere oinarrizko eskubideak dira, eta, horrela izanik, botere publikoek produktu-egile, hornitzaile eta merkatariei hizkuntzari dagozkien betebeharrak ezarri behar dizkiete. Lege honetan kontsumitzaileen eta erabiltzaileen eskubideez ari garelako, hain zuzen ere».\nHalaber, Behatokiko zuzendariak gogora ekarri du 1996an Bartzelonan onartutako Hizkuntza Eskubideen Deklarazio Unibertsala, «hizkuntzen arteko berdintasun-printzipioa oinarri, bere 47. artikuluan zehazten baitu hizkuntza komunitate orok duela eskubidea bere hizkuntzaren erabilera jarduera sozioekonomiko guztietan xedatzeko, besteak beste, produktu eta zerbitzuen publizitatean, errotulazioan, seinaleztapenetan, segurtasunarekiko argibideetan eta abar. Horrela egiten ez denean, herritarren osasun eta segurtasun-babeserako zein informaziorako eskubideak urratzen baitira, besteak beste».


gradoen ahoskatzea: nola ahoskatu grado Espainiera, Italiera, Interlingua, Portugesa, Esperanto, Tagalog, Turkieran\nNola ahoskatu grado\ngradoen ahoskatzea hemen Espainiera [es]\ngradon ahoskera Ahoskatu duenak: DonQuijote (Mexiko, Gizonezkoa)\ngradon ahoskera Ahoskatu duenak: nocixema (Mexiko, Gizonezkoa)\nHobetu dezakezu? Zure ahoskatzea desberdina da? Ahoskatu grado Espainieran\nPartekatu grado-ren ahoskera Espainieran:\ngrado adibidea esaldi batean\nAcogió tus propuestas de buen gradon ahoskera Ahoskatu duenak: Covarrubias (Espainia, Gizonezkoa)\nLos cuantificadores expresan número o grado.n ahoskera Ahoskatu duenak: kanjiluva (Mexiko, Gizonezkoa)\ngradoen ahoskatzea hemen Italiera [it]\ngradon ahoskera Ahoskatu duenak: mafaldastasi (Italia, Emakumezkoa)\nHobetu dezakezu? Zure ahoskatzea desberdina da? Ahoskatu grado Italieran\nPartekatu grado-ren ahoskera Italieran:\nUn’opera d’arte è in grado di sprigionare una bellezza e un incanto eterni.n ahoskera Ahoskatu duenak: MichiPerla (Italia, Emakumezkoa)\nGli uccelli di 125 milioni di anni fa erano forse in grado di volare.n ahoskera Ahoskatu duenak: shalafi81 (Italia, Gizonezkoa)\ngradoen ahoskatzea hemen Interlingua [ia]\ngradon ahoskera Ahoskatu duenak: McDutchie (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu grado Interlinguan\nPartekatu grado-ren ahoskera Interlinguan:\ngradoen ahoskatzea hemen Portugesa [pt]\ngradon ahoskera Ahoskatu duenak: pathgs (Brasil, Emakumezkoa)\nHobetu dezakezu? Zure ahoskatzea desberdina da? Ahoskatu grado Portugesan\nPartekatu grado-ren ahoskera Portugesan:\ngradoen ahoskatzea hemen Esperanto [eo]\ngradon ahoskera Ahoskatu duenak: ae5s (Errusia, Emakumezkoa)\nHobetu dezakezu? Zure ahoskatzea desberdina da? Ahoskatu grado Esperanton\nPartekatu grado-ren ahoskera Esperanton:\ngradoen ahoskatzea hemen Tagalog [tl]\ngradon ahoskera Ahoskatu duenak: samurai19817 (Filipinak, Gizonezkoa)\nHobetu dezakezu? Zure ahoskatzea desberdina da? Ahoskatu grado Tagalogn\nPartekatu grado-ren ahoskera Tagalogn:\ngradoen ahoskatzea hemen Turkiera [tr]\ngradon ahoskera Ahoskatu duenak: Galebe (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu grado Turkieran\nPartekatu grado-ren ahoskera Turkieran:\nEskatu ahoskera berri bat Ahoskatzea hemen: Espainiera Esperanto Interlingua Italiera Portugesa Tagalog Turkiera


Irekia Eusko Jaurlaritza - Gobierno Vasco :: EHAA xedapena 201504880\nHurrenkenaren zenbakia: 201504880\nb) Xedearen deskribapena: Altzako geltokiaren eskailera mekanikoen obra eta mantentze-lana.\nc) Era: eskaintza ekonomiko hoberena hurrengo esleipen-irizpideen arabera: Irizpide objektiboak; proposamen ekonomikoaren zenbatekoa (balorazioa 0 eta 50 puntu artean) eta burutzapen-epea (balorazioa 0 eta 10 puntu artean). Irizpide subjektiboak; eskaintzaren kalitatea (balorazioa 0 eta 30 puntu artean) eta lanen programazioa (balorazioa 0 eta 10 puntu artean).Ikusi irizpide horien deskribapena lizitazioaren oinarrizko pleguetan.\n4.– Lizitaziorako oinarrizko aurrekontua: lau milioi, hirurehun eta hirurogeita sei mila eta hogeita bederatzi euro eta laurogeita bi zentimo (4.366.029,82), BEZik gabe. Hornikuntza eta muntaketa lana, lau milioi, hirurogeita sei mila eta hirurehun eta hirurogei euro eta sei zentimo (4.066.360,06), BEZik gabe. Mantentze-lanak, berrehun eta laurogeita hemeretzi mila, seiehun eta hirurogeita bederatzi euro eta hirurogeita hamasei zentimo (299.669,76), BEZik gabe.\nb) Esleipenduna: Thyssenkrupp Elevadores, S.L.U.\nd) Esleipenaren zenbatekoa: bi milioi, zazpiehun mila eta hirurogeita hamabi euro eta hamabost zentimo (2.700.072,15), BEZik gabe. Lana, bi milioi, bostehun eta bi mila, bostehun eta berrogeita bi euro hamabost zentimorekin (2.502.542,15), BEZik gabe. Mantentze-lanak, ehun eta laurogeita hamazazpi mila, bostehun eta hogeita hamar (197.530,00) euro , BEZik gabe.\ne) Burutzapenerako/entregarako epea: lana, bost (5) hilabete. Mantentze-lanak, hogeita hamasei (36) hilabete.\nIRAGARKIA, Euskal Trenbide Sarearena, Herrera-Altza zatiko elektrifikazio-lanari buruzko lizitazioaren esleipena jakinarazteko dena.\nIRAGARKIA, Euskal Trenbide Sarearena, Durangoko geltokirako sarbidea estaltzeko egikaritze-proiektuari buruzko lizitazioaren esleipena jakinarazteko dena.\nIRAGARKIA, Euskal Trenbide Sarearen Bilbao-Donostia lineako Zaldibar-Mallabia zatian trenbidea berriztatzeari buruzko lizitazioaren esleipena jakinarazteko dena.\nIRAGARKIA, Euskal Trenbide Sarearena, Herrera-Altza zatiaren instalazio elektrikoen eta ekipo elektromekanikoen lanei buruzko lizitazioaren esleipena jakinarazteko dena.